
ORANJESTAD/SAN NICOLAS - Segun Ann Angela vocero di Ministerio Publico, e departamento hunto cu cuerpo policial lo tene ristamento preven- 
tivo riba posesion di arma di candela dia 20 y 21 di december 2014 na San Nicolas. Esaki, debi na tur locual ta sosodiendo na San Nicolas e ultimo dianan aki. 

Problema di adiccion a 
keda mescos 


Trabounan di limpiesa 
a cuminsa 



ORANJESTAD - Segun sr. Frank Tieleman di fundacion Adopta an 
Addict, problema di adiccion no a bira menos pero ta keda uno grandi. 
“Bo ta yuda uno pero tin mas para tras di porta ta bolbe drenta.” E ta 
kere cu e shelter ta necesario, pero hinca den otro concepto. 

Pagina A2 



ORANJESTAD - Diahuebs trabounan a cuminsa na edificio Prins Ber- 
nhard School na Brazil. Diahuebs Bon Dia Aruba a publica cu e trabou- 
nan ainda no a cuminsa na e edificio segun palabracion. Sinembargo, 
e trabounan di limpiesa a cuminsa riba e mesun diahuebs. Segun Alan 
Howell di ministerio di medio ambiente: “Ora nos papia nos ta cumpli.” 

Pronostico di tempo: 

Levemente nubia y no ta anticipa awasero significante 


ORANJESTAD - Pro- 
nostico di tempo ta indica 
cu tempo ta levemente 
nubia y no ta anticipa 
awasero significante. 


Temperatura maximo ta 
31 ° grado Celsius y tem- 
peratura minimo ta 26 ° 
grado Celsius 


Biento 

For di direccion oost y debil 
te fresco; forsa 3 te 5 ( 15 te 
33 km/ora, 8 te 18 nudo). 

Condicion di lama 


Olanan di lama lo ta di direc- 
cion oost-noordoost cu hal- 
tura di 3 te 5 pia. Tempera- 
tura di superficie di lama 29 
grado Celsius.Q 



Bo cadena 
di numbernan 
di suerte ta duna 
e number di awe 



Ministerio di Husticia 

99 % confirma cu Comisario Trudy Hassell lo bira 

director di KIA 


ORANJESTAD - Gar- 
rick Lacle di Ministerio 
di Husticia a bisa Bon 
Dia Aruba, cu Comissa- 
rio Trudy Hassell ta esun 
cu lo bira director di KLA. 
Bon Dia Aruba a puntra 
sr. Lacle pa un confirma- 
cion riba esaki mirando 


cu ayera e decision ofi- 
cial mester a wordo tuma, 
pero esaki no a finalisa ai- 
nda, “99% confirma cu sra. 
Hassell ta eligi.” 

Den nos matutino di ayera 19 
di december Bon Dia Aruba 
a publica cu e comision cu a 


maneha e proceso di solici- 
tud pa e vacatura aki a pro- 
pone Comisario di Polis, sra. 
Trudy Hassell como director 
nobo di e institucion aki. 

E mandatario encarga cu hus- 
ticia Arthur Dowers a bisa cu 
e mes a bay di acuerdo cu e 
proposicion aki, y ayera den 


Conseho di Minister nan lo 
tuma un decision defmitivo si 
sra. Hassell lo bira e proximo 
director di e prizon di KIA. 
“E proposicion mi ta sigur cu 
ministerraad lo siguie,” sr. 
Dowers a bisa. Bon Dia Aru- 
ba no a ricibi confirmacion di 
e decision aki ainda.Q 


Sr. Frank Tieleman di fundacion Adopta anAddict 

Problema di adiccion a keda mescos 



ORANJESTAD - “E prob- 
lema di adiccion tur hen- 
de sa cu no a bira menos,” 
asina sr. Frank Tieleman 
di fundacion Adopta an 
Addict a declara na Bon 
Dia Aruba. E ta mira cu e 
problema ta keda grandi y 
nan t’ey pa sigui yuda. 

Fundacion Adopt an Addict 
a wordo crea como un alter- 
nativa di e sector comercial 
pa busca un solucion na e 
problematica di e adictonan 
ambulante, specialmente den 
centro di ciudad. Nan ta sigui 
cu nan programa pa manda 
adictonan pafo di Aruba pa 
rehabilita nan. 

E ta haya cu e problematica 
aki no a mengua, y ainda nan 
ta sigui manda hende y peti- 
cion ta sigui drenta keto bay. 
“Mengua mi no por bisa; mi 
ta kere el a keda mescos”, el 
a bisa. 

Mas cliente nobo 

Nan ta observa hopi “clien- 
tenan” nobo , pues cara nobo 
di hendenan cu a cay den 
e problematica aki. “Bo ta 
yuda uno pero tin mas para 
tras di porta ta bolbe drenta,” 
sr. Tieleman a trece asina su 
preocupacion. 

Actualmente nan tin entre 13 
pa 15 cliente na Santo Do- 
mingo ainda. E cantidad aki 
ta uno mas limita, ya cu den 
pasado e fundacion a yega di 
manda casi 100 adicto pa nan 
rehabilitacion na Republica 
Dominicana. Esey a sosode 


ora cu e shelter a wordo cera 
y nos a haya e cantidad di 
adicto riba caya bek. 

Centro pa adicto cronico 

E ta kere cu e shelter ta nec- 
esario, pero hinca den otro 
concepto. Pues e ta di acu- 
erdo cu e posibilidad di un 
shelter, pero e mester bin 
di un manera pa den prome 
instante recluta e adictonan 
ambulante y despues evalua 
nan pa asina determina den 
cual fase nan por wordo yuda. 
“Pasobra no ta tur por wordo 
yuda,” el a bisa. 

Algo cu sigur e ta haya cu nos 
falta - y nan como fundacion 
a yega di bisa esey- ta un cen- 
tro pa esunnan cu nan sa cu 
no ta drecha mas. Ya cu hopi 
biaha pa causa di nan adiccion 
nan ta haya problema mental 
y nan no por funciona mas 
normal den sociedad. Un 
centro pa atende e persona cu 
problema di adiccion cronico 


24 ora pa dia, no tin na Aruba. 
“Sigur e ta un necesidad hopi 
grandi,” el a declara. 

Fondo 

Fundacion Adopta an Addict 
no a wordo afecta cu e corta- 
mento di subsidio, ya cu nan 
no ta haya niun sorto di sub- 
sidio di gobierno. Sinembar- 
go nan mester busca fondo pa 
atende nan compromisonan. 
Sr. Tieleman a bisa cu e fun- 
dacion a confronta un gasto 
extra, ya cu ta wordo exigi un 
seguro pa manda e adictonan 
na Rep. Dominicana. Den 
pasado nan tabata manda e 
hendenan sin seguro medi- 
co. Sinembargo ora cu nan 
ta stop cu nan adiccion, tur 
problema di salud ta surgi, y 
no tin e placa pa cubri e gas- 
tonan aki. 

Locual nan tin, ta nan half- 
wayhome “Cas Speransa” cu 
nan ta opera cu placa di dona- 
cion. Nan tin un averahe en- 



tre 8 pa 10 cliente den e cas 
aki, cu clientenan cu a reha- 
bilita caba, y tambe esunnan 
cu lo bay rehabilita den exte- 
rior. 

Como cu nan no ta haya sub- 
sidio nan ta realisa fundrais- 
ing ya sea den forma di rifa 
manera esun cu a tuma luga 
e siman aki, unda nan taba- 
tin como premio un crucero 
y varios otro premionan. Di 
e forma aki nan ta recauda 
fondo, ya cu nan tin nan gas- 
tonan fiho cu sin e donacion 
di e comerciantenan y pueb- 
lo, nan no por sigui cu e tra- 
bou social aki, asina sr. Tiele- 
man a bisa. 

Actualmente sr. Tieleman a 
bisa cu si tin hende of famia 
cu mester ayudo, semper nan 
por yama e fundacion na tel. 
594-2494 of pasa na nan half- 
wayhome na Moko. “Semper 
nos t’ey pa yuda y si mester 
nos tin cu evalua e persona, y 
si asina cu por nos ta manda 
nan pa rehabilita,” el a bisa.Q 

Micky's Foundation a wordo lanta 


Fundacion nobo pa yuda muchanan cu daño celebral 





ORANJESTAD — Un 
fundacion nobo a wor- 
do lanta antayera cu 
e proposito pa yuda 
muchanan aki na Aruba 
cu daño celebral. E idea ta 
pa trece terapistanan ex- 
perto for di afo cada tres 
luna pa duna tratamento 
intensivo na e grupo aki, 
y laga conocemento atras 
pa terapistanan local. 

Micky’s Foundation ta un 
iniciativa di Gijs de Rooij 
y Audrey Knijn. Nan yiu 
homber Micky di 6 aña a 
haya daño celebral despues di 
un accidente di auto tempo e 
tabatin apenas seis luna. Es- 
aki a lag’e sin por comunica 
directamente of por cana. 
Condicion aki Micky lo keda 
cu ne pa resto di su bida, pero 


su mayornan, hunto cu otro 
mayornan di muchanan cu 
un condicion similar a bin 
hunto pa trece tres terapista 
for exterior pa keda na Aruba 
pa un par di luna y duna te- 
rapia y tambe pasa conoce- 
mento na terapistanan local. 
Esaki a bay hopi bon, pero 
tambe a ripara cu despues cu 
nan a bay hopi di e muchanan 
a cay bek den nan condicion 
anterior. 

Intensidad y continuidad 

Mirando e exito di e prome 
periodo y e necesidad pa 
sigui, De Rooij a haci e com- 
promiso pa cuminsa wak si y 
con por sigui trece top tera- 
pistanan manual y logopedi- 
co mas biaha pa aña. M E yabi 
ta intensidad y continuidad. 
Intensidad den e cantidad di 


fundacion ta cla pa actua. 

Recaudando fondo 

De Rooij ta bisa cu a haya 
’tremendo ayudo for di co- 
munidad' pa loke ta recauda- 
cion di fondo. For di Kiwanis 
Palm Beach, un donador 


pistanan cu nos kier trece y 
tur di nan ta loco pa bin. Dos 
ta bin y e otronan te hasta a 
keda hopi desapunta cu nan 
no ta bin awo", segun De 
Rooij. 

Otro instancianan 


anonimo y fundacion Hulan- 
des Stinavo cu ta enfoca riba 
muchanan cu un handicap. 
A logra haya e 20.000 florin 
rekeri pa e prome tres luna. 
No solamente esey, pero 
Hertz a coopera cu dos auto 
pa e periodo aki tambe pa e 
terapistanan. Ya caba ta re- 
caudando pa mei, juni y juli 
pa trece dos terapista atrobe. 
No solamente na Aruba pero 
tambe afo. M E ta hopi trabou, 
pero e acogida ta hopi caluro- 
so M , segun De Rooij. "Nos ta 
ripara cu esaki ta un causa cu 
por wordo splica hopi sim- 
pel y cla na esunnan cu nos 
ta purba acerca." Hecho ta 
tambe cu for di e terapistan- 
an mes na Hulanda tin hopi 
interes pa bin Aruba. M Nos a 
traha un lista di e top 5 tera- 


Micky’s Foundation tambe ta 
bay traha hunto cu otro fun- 
dacionnan na Aruba y ta pa- 
piando cu diferente instancia, 
entre otro cu Departamento 
di Salubridad Publico cu e 
proposito di haci un sondeo 
riba e cantidad di mucha na 
Aruba cu e tipo di handicap 
cu ta rekeri terapia. Oficina 
Central di Estadistica (CBS) 
no tin cifranan specifico riba 
e cantidad di mucha y hoben 
cu handicapnan cu ta rekeri 
terapia, pero segun cifranan 
inoficial esaki lo mester ta al- 
rededor di 140. E idea ta pa 
no solamente haya un bista 
riba e cantidad pero tambe pa 
wak si e cuido cu tin ta cuadra 
cu esaki y si tin necesidad pa 
e red di Micky's Foundation 
cay aden. Q 




cu terapia intensivo su ha- 
bilidadnan a bira miho y por 
mehora mas ainda. Hecho 
ta sinembargo cu AZV su 
cobertura di e tipo di terapia 
costoso aki ta hopi limita. 
"Nan ta cubri un biaha pa si- 
man, locual no ta malo, pero 
si duna terapia mas biaha bo 
por ripara cu e muchanan ta 
progresa hopi mas leu M , asina 
Gijs de Rooij ta conta Bon 
Dia Aruba. Fin di aña pasa 


terapia cu e mucha ta haya y 
continuidad di e terapia pa e 
mucha por sigui progresa", 
asina De Rooij ta splica. 
Hecho ta sinembargo cu e 
gastonan envolvi pa trece ter- 
apistanan aki ta cuantioso pa e 
famianan envolvi. Pa por ubi- 
ca un par di terapista y paga 
nan gastonan pa e periodo cu 
nan ta keda e costo ta alred- 
edor di 20.000 florin. Pa por 
logra na yega na e suma aki, 


De Rooij a cuminsa haci pre- 
sentacionnan cerca entre otro 
clubnan di servicio y acerca 
instancianan entre otro na 
Hulanda cu por yuda fman- 
cieramente. Tambe a dicidi 
pa lanta un fundacion. "Esaki 
pasobra pa por haya subsidio 
y donacionnan, ta miho pa 
tin un 'rechtspersoon’, maske 
con transparente semper nos 
ta tocante nos entrada y ac- 
tividadnan", segun De Rooij. 
M E nomber di e fundacion a 
bira Micky's Foundation, mi- 
rando cu for di comienso nos 
a trece Micky dilanti pa haya 
trece e problematica na aten- 
cion di publico. Cu e funda- 
cion aki nos lo bay presenta 
nos mes for di awo padilanti." 
E ta bisa cu oficina di notario 
Ted Johnson a duna hopi 
asistencia den lantamento di 
e fundacion. Otro siman ta 
inscribi Micky’s Foundation 
na Camara di Comercio y 
for di momento por bisa cu e 

Bon vakantie 


E siman aki e vakantie di scol a cum- 
insa. Despues, e periodo di scol ta 
pasa hopi mas lihe cu e prome peri- 
odo prome e vakantie di Pasco. Esun 
conoci cu e mundo di enseñansa sa 
kico kiermen; tin hopi distraccion 
(Carnaval) y e periodo despues e se- 
gundo rapport ta hasta mas cortico. 
Muchanan cu no ta para bon despu- 
es 2e rapport, hopi biaha mester di 
un milager pa nan bay over ainda. 

Despues vakantie grandi, ta manera 
mester siña e muchanan rekenen y taal 
di nobo. Esaki no ta algo cu ta pasa na 
Aruba so. Rond mundo e fenomeno aki 
ta conoci y tin investigacion haci riba 
e ‘dip’ den e simannan liber. Special e 
muchanan cu ta zwak caba, of esun cu 
no ta haya ayudo na cas pa motibo di e 
situacion familiar, ta sufri di esaki. Ora 
scol cuminsa bek, maestronan mester 
dedica basta tempo pa e muchanan ta 
riba e mesun nivel cu prome cu vakantie 
grandi. Pues den prome periodo di scol 
ta tuma tempo pa repeticion di les. Pues 
asina e prome periodo di scol tambe ta 
bula lihe. 


Riba e website di Departamento di Ense- 
ñansa por lesa cu e mucha tin derecho 
riba 60 dia di vakantie: “Saliendo for di e 
punto di bista di desaroyo di un mucha 
y e educacion cu un mucha mester haya 
ta stipula cu e vakantie grandi mester ta 
6 siman y e kerstvakantie minimal 10 y 
maximal 12 dia.” Awor e pregunta ta: 
cua punto di bista di desaroyo y educa- 
cion di e menor? Un estudio di Havard 
University ta mustra cu den vakantienan 
largo por duna e muchanan (special es- 
unnan cu ta para zwak) tarea. Pa asina 
nan mes por sigui traha y no cay mucho 
atras. Pero e resultado tabata cu guia di 
e maestro tabata un factor esencial. Pues 
sin guia no a resulta mucho di e esfuerso 
di e muchanan. 

Aruba semper ta sigui Hulanda pa cu 
stipulacion di e cantidad di e dianan di 
vakantie. Un motibo ta asina ta tene 
cuenta cu e studiantenan cu ta bay Hu- 
landa. Pero e alumnonan cu ta bay, ya 
nan ta caba trempan pa via di e examen. 
Y nan rooster ta otro caba compara cu 
esun no ta den e ultimo aña di scol. 

Pues ta keda e pregunta: pe otro 
muchanan, dicon realmente ta necesa- 


rio pa nan tin 6 siman di vakantie tras di 
otro? Aruba tin basta ‘drop outs’ y e por- 
centahe di hende cu un educacion halto 
(HBO y mas) relativamente no ta grandi 
tampoco (mas o menos 6%). Gobierno 
kier crea un economia nobo a base di 
conocemento. Pa logra esaki mester mas 
hende cu educacion halto. Por ta, ta un 
idea pa analisa e periodonan di vakantie 
di scol, specificamente e vakantie grandi, 
kico su efectonan ta riba muchanan Aru- 
bano y si lo yuda ora di baha e cantidad 
di dianan of largura di vakantie. 

Corto periodo di vakantie no ta un me- 
dida popular, ni cerca e muchanan ni 
cerca e maestronan. Pero ora nos ta pa- 
pia di nos muchanan como nos futuro y 
realmente kier inverti den un economia 
di conocemente, tin biaha medida asi- 
na ta nesesario. Nos por mira ehempel 
caba den e direccion aki cu e ‘Summer 
School’ pa yuda studiantenan di Mavo 
por sigui Havo na Colegio. Sinembargo 
riba nivel di enseñansa basico, un fase 
hopi importante pe formacion di e mu- 
cha y unda na Aruba hopi problema ta 
origina, tambe vakantienan mas cortico 
por yuda soluciona cierto problema 
structural. □ 


Trabounan di limpiesa a cuminsa na ex Prins Bernhardschool 


ORANJESTAD - Dia- 
huebs trabounan a cum- 
insa na edificio Prins Ber- 
nhard School na Brazil. 
Bon Dia Aruba a wordo 
informa di esaki for di 
Alan Howell consehero di 
minister Mike de Meza, 
encarga cu medio ambi- 
ente. 

Diahuebs Bon Dia Aruba a 
publica cu e trabounan ainda 
no a cuminsa na e edificio 
manera a wordo bisa 2 siman 
pasa. Segun sr. Howell: “Ora 
nos papia nos ta cumpli.” E 
trabounan di limpiesa a cum- 
insa riba e mesun diahuebs 
ey. Director di DOW a pone 



su hendenan disponibel rapi- 
damente pa guia e proceso di 
limpiesa, mientras cu tin un 
contratista cu ta engarga cu e 
tarea aki. Segun sr. Howell e 



contratista encarga cu e limp- 
iesa di asbest tin amplio ex- 
perencia den traha cu asbest. 

“E prome parti di e trabrou ta 
pa elimina e asbest y despues 
lo sigui pa e idificio mes.” 

Cu sumo placer Alan How- 
ell por anuncia cu e trabou- 
nan a cuminsa na e edificio 
di ex Prins Bernhardschool. 
A haya cu ta necesario pa ac- 
tua mas lihe cu ta posibel pa 
alivia e Bario di Brazil mi- 
rando cu ta trata cu asbest. 
Sr. Howell a bisa cu minister 
encarga cu enseñansa Mi- 
chelle Hooyboer - Winklaar 
y su staf a move shelo y tera 
pa asina pone e proyecto aki 
riba lista primordial. Tambe e 
staf di sr. De Meza a traha ma 


e limpiesa cuminsa, mirando 
e situacion cu in di haber cu 
asbest. 

Bon Dia Aruba a skirbi riba 
e situacion di e edificio ariba 
menciona, ya pa varios biaha. 
Pues aworaki cu e trabounan 
di limpiesa a cuminsa esaki 
sigur ta algo positivo. Asbest 
ta causa cancer, y e ta algo cu 
den exterior ta wordo trata 
hopi serio. Bon Dia Aruba ta 
consciente di e peliger pues a 
keda stress riba e limpiesa di e 
stof cu ta contamina e aire y ta 
forma peliger pa tur esunnan 
den e besindario. 

Seriedad situacion asbest 

For di locual Bon Dia Aruba 
a constata despues cu a skir- 
bi riba e topico specifico aki 
regularmente for di 18 di no- 
vember, ta cu na Aruba go- 
bierno no ta mira e seriedad 
den e situacion. 

Actualmente tin un situa- 
cion di asbest andando na 
Hulanda, (na ciudad di Ro- 
ermond) unda cu parti di e 
ciudad a bira un “ghost town” 
pa motibo di alarma di asbest 
ocasiona pa un edificio cu a 
kima. Autoridadnan a cera un 
parti di e ciudad pa ningun 
persona yega cerca, mientras 
cu e limpiesa ta tuma luga.Q 

Sospechoso ta bisa Hues 

“Si bo tin placa, kico cu bo kier bo ta haya den KIA” 



ORANJESTAD - Ariba e 
pregunta di Hues si e so- 
spechoso ta uza droga den 
KLA, e sospechoso a con- 
testa cu bo por haya dro- 
ga den KLA pero e no ta 
uzando. E1 a hasta bisa cu: 
“si bo tin placa, kico cu bo 
kier bo ta haya den KLA.” 

Situacion preocupante 
denKIA 

No ta prome no ultimo bi- 
aha cu ta scucha den Corte 
presonan expresa cosnan cu 
ta sosode den KIA. Tin di e 
presonan tin miedo di papia 
pa evita cu represaya ta wordo 
tuma contra nan. Pero loke 
nan ta bisa den Corte ta pone 
bo pensa si di berdad e cos- 
nan ey ta pasando den KIA. 
Sospechosonan ta bisa Hues 
cu e situacion den KIA ta no 
higienico. Otro ta bisa cu el 
a wordo menasa pa hala su 
declaracion aden. Tin otro ta 
mustra cu tin droga den KIA. 

Sospechoso adicto ta 
basha abou 

Hues a puntra un sospechoso 
si e ta uzando marihuana den 
KIA, mirando cu el a wordo 
haya cu un cantidad grandi di 
marihuana. E1 a bisa Hues cu 
e ta adicto na marihuana. Esey 
ta calm’e. E1 a mustra Hues 
cu e ta traha “joint” grandi y 
diki. E1 a bisa cu si e no uza 
marihuana, e ora ey e ta bira 
agresivo. E1 a bisa cu e sa cu 
humamento di marihuana no 
ta saludabel pero e ta dushi. E 
sa cu humamento ta duna bo 
cancer na garganta. 


E sospechoso a sigui bisa cu e 
no ta uzando marihuana den 
KIA, aunke cu si e kier e por 
haya. E1 a bisa Hues cu “si bo 
tin placa, kico cu bo kier bo ta 
haya den KIA”. 

Esaki ta un expresion cu ta 
laga bo pensa hopi. Ta un 
secreto publico cu diferente 
cuidado di preso a cay cera pa 
pasamento di droga den KIA. 
E expresion di e sospechoso 
ta laga bo pensa si ta sola- 
mente droga ta wordo pasa of 
otro cosnan tambe. Ta conoci 
cu tin masha hopi celular den 
KIA. Si por pasa droga y celu- 
lar, mescos por pasa hopi otro 
cosnan entre otro armanan. 

KIA actualmente tin su uni- 
dad special di cachonan spe- 
cial entrena y cu frecuencia 
ta tene razzianan caminda ta 
haya hopi cosnan cu no ta 
permiti pa un preso tin den 
su cel. 

Corupcion 

Den KIA e cuidadonan di 
preso, constantemente ta 
haya nan confronta cu preso- 
nan cu ta desespera y otronan 
cu ta busca tur forma pa cum- 
pra bo. Lamentablemente tin 
cuidadonan di preso ta cay pa 
ofertanan. E cuidadonan di 
preso cu ta corupto, ta pensa 
solamente riba e placa cu nan 
ta haya y no ta pensa riba e 
siguridad di nan mes y nan 
otro coleganan y tur e otro 
presonan cu ta cera den KIA. 

Den Corte varios caso di cui- 


dado di preso corupto a bin 
dilanti y cada bes ta e mesun 
cos ta bin padilanti. E nece- 
sidad di placa cu ta pone cu 
cierto cuidado di presa ta cay 
den e trampa aki. 

Den pasado un Fiscal a bay 
asina leu di cera deal cu un 
grupo di preso pa nan basha 
abou riba un grupo di cuida- 
do di preso corupto. E cuida- 
donan di preso a wordo cera 
y condena y e presonan a bay 
Hulanda pa sinta nan castigo 
y cierto beneficionan. 

A lo largo a resulta cu droga, 
celular y arma ta sigui dren- 
ta KIA. Te dia di awe droga 
y otro cosnan ilegal ta sigui 
circula den KIA. No tin un 
manera pa para esaki? Placa 


ta sigui haci cierto cuida- 
donan di preso corupto? E 
sed pa placa ta sigui laga cu 
ta reina insiguridad den KIA? 
E forma con e sospechoso a 
declara dilanti Hues ta mus- 
tra claramente cu esun cu 
tin placa ta haya tur loke e 
kier. Ta ser bisa cu un celular 
den KIA ta costa 1000 florin. 
Si ta asina, pa mil florin, un 
cuidado di preso ta yuda un 
preso drenta den contacto cu 
su organisacion pa sigui op- 
era manera nada no a pasa. Ta 
hopi preso ta haci yamada via 
celular for di KIA y tin con- 
tacto cu no solamente nan 
famia, conocinan sino tambe 
esunnan cu mester sigui cu e 
operacion di loke e preso ta 
forma parti di dje. 


E organisacion aki ta hopi 
mas grandi y poderoso cu 
hopi ta kere. E presion riba 
cuidadonan di preso cu si ta 
haci nan trabou debidam- 
ente ta hopi mas pisa cu bo ta 
imagina pasobra nan mester 
ta super cauteloso pa no cay 
den set up di cualkier forma 
di esunnan cu kier hala nan 
un banda pa asina cosnan por 
sigui bay manera nan kier. 

Ta un situacion hopi delicado 
cu ta reina den KIA y mester 
aplaudi tur esunnan cu si ta 
cumpliendo cu nan trabou 
cabalmente. Esunnan cu tur 
dia ta dedica 100 porciento di 
nan atencion pa cumpli cu e 
trabou cu nan a hura di haci 
manera ley ta stipula.Q 


Hues a baha castigo pa homber cu a maltrata y viola su ex amiga 



ORANJESTAD - Mien- 
tras cu Fiscal a exigi 3 aña 
y 6 luna di prizon, Hues 
ayera mainta a condena e 
homber A. na 3 aña di pri- 


zon di cual 1 aña ta condi- 
cional. 

Manera Bon Dia Aruba a 
publica, ayera mainta Corte 
den Prome Instancia a dicta 
sentencia den e caso penal cu 
Ministerio Publico a cuminsa 
contra e homber A., kende 
ta wordo acusa cu riba 14 y 
28 december 2013, el a priva 
su ex amiga di su libertad, 
maltraf e y viol’e. 

Loke a capta atencion ta e 
hecho cu e sospechoso A. 
ta liber y ni su abogado no 
sa unda e ta. Fiscal, durante 
tratamento di e caso a haya 
A. culpabel y a exigi 3 aña y 
6 luna di prizon. Abogadonan 
mr. Crouch y mr. Steward no 


ta haya cu por papia aki di vi- 
ola pasobra ta un forma di set 
up di e dama contra A. Ade- 
mas a mustra cu den dos tes- 
tigo a bisa cu e dama a declara 
na nan cu intencionalmente 
el a bay declara contra. 

Sentencia 

Ayera mainta atrobe A. no 
a presenta y abogado mr. 
Crouch a informa Hues cu e 
no a logra localisa A. Hues a 
bisa cu e ta haya legalmente 
proba cu riba 14 y 28 de- 
cember 2013, A. a viola su ex 
partner y a maltraf e. Esaki ta 
un delito serio y castigabel. 
Hues a mustra cu e ex part- 
ner ta mama di e yiu di A. Pa 
cu e castigo, Hues a bisa cu e 
ta tene cuenta cu A. haciendo 


uzo di violencia a drenta cas 
di su ex amiga y a maltrata e 
dama. Ademas a priva e dama 
di su libertad door di ten’e 
den e cas sin lag’e sali. 

Hues ta haya cu A. a tacha in- 
tegridad di e dama. E forma 
con A. a maltrata, menasa e 
dama a causa uza temor riba 
dama y esaki por causa cu e 
dama ta keda den trauma. Pa 
loke ta e declaracion di e dos 
testigonan cu e abogadonan 
a menciona, Hues a bisa cu 
e no ta haya nan declaracion 
confiabel. E1 a bisa cu e ta 
tene cuenta cu ta prome bi- 
aha cu A. ta cay cera pa un 
delito asina. E1 a bisa tambe 
cu A. a wordo laga liber bou 
di e condicional cu e lo mes- 


ter a coopera cu un investiga- 
cion di psychiater pero A. no 
a haci esaki. A causa di esaki 
no por a determina si A. lo 
por tin un problema mental, 
aunke cu psicologo no a con- 
stata nada. 

Hues a condena A. na 3 aña 
di prizon di cual 1 aña ta 
condicional cu un tempo di 
prueba di 2 aña. Esey ta nifica 
cu basicamente A. lo mester 
bay cera atrobe pero e hecho 
cu ningun hende sa di dje, 
esey ta bira dificil. 

Manera ta conoci, tanto Fis- 
cal como abogado tin opor- 
tunidad di apela e sentencia y 
esey mester sosode dentro di 
2 siman. Tempo lo mustra si 
e caso aki lo wordo apela of 
no.Q 

Defensa ta recogiendo 9 bom cerca di Aruba 



ORANJESTAD - Tin un 
accion di recogemento 
grandi pa Aruba. Un 
ekipo di recogemento di 
Maritieme EOD Com- 
pagnie van de Explosieve 
Opruimingsdienst Defen- 
sie (Mareodd) di Hulan- 
da, a localisa e 9 bomnan 
cerca di costa di Aruba. 

A haya e bomnan ta na mas 
o menos 1400 meter di costa, 
den area di High Rise hotels. 
Nan tabata na un profun- 
didad di 10 meter. Dos di e 
bomnan tabata di 100 liber 
y 7 di 300 liber, cu a wordo 
reconoci como bomnan di 
avion Mericano. Den 3 biaha 
cu 3 di e explosivo cada bi- 
aha, a lanta e bomnan di fon- 
do di lama y a sink nan na un 
profundidad di 220 meter. 

Na comienso di luna, a des- 
cubri cu tabatin un granat di 
120mm, mas o menos na e 
mesun area. Despues di un 
peticion pa recoge e granat, 
buceadonan di marina a sink 
e na un profundidad mas 
hundo. 

Durante e accion aki, a topa 


un otro bom. P’esey gober- 
nador a haci un peticion pa 
asistencia militar. Cuerpo di 
defensa a manda un ekipo 
di recogemento di Mareodd 
pa Aruba. Aki nan a constata 
cu tabatin 8 bom mas den e 
area. Despues di un accion di 
buskeda a indica e localidad 
di e bomnan riba un mapa. 
Un robot di bou di awa, RE- 
MUS, di e ekipo, cu por haci 
buskeda na fondo di lama, ta- 
bata cla pa asisti den e accion 
di buskeda. 


E ekipo, ta responsabel pa 
recoge explosivo den re- 
ino Hulandes. Bou guia y 
apoyo di Comandante di cu- 
erpo maritimo di Caribe, e 
buceadonan a pone man na 
obra. Den un dia, nan a hiba 
e bomnan na un profundidad 
sigur. 

E comandante di Maritiem 
EODD, luiteant-ter-zee 
20C Mike Dorrestijn, ta- 
batin palabranan masha el- 
ocuente tocante e coopera- 
cion durante e accion. □ 



Ribaposesion di arma di candela 

Ristamento preventivo e weekend aki na San Nicolas 




ORANJESTAD - Ministe- 
rio Publico y cuerpo poli- 
cial di Aruba ta informa 
cu Polis lo tene ristamento 
preventivo riba posesion 
di arma di candela dia 20 
y 21 di december 2014 na 
San Nicolas. 

Segun Ann Angela vocero di 
Ministerio Publico, e peti- 
cion pa ristamento preven- 
tivo ta netamente debi na 
tur locual ta sosodiendo na 
San Nicolas e ultimo dianan 
aki. Sra. Angela ta referi na e 
tironan cu a alcansa diferente 
persona, pero tambe autonan 
cu ta core na manera sos- 
pechoso cu hobennan arma. 

E ordo pa e ristamento pre- 
ventivo a wordo otorga pa 


diasabra 20 di december di 
7or di anochi te diadomingo 
21 di november 2014 pa 7or 
di mainta. E area di riesgo di 
siguridad ta cubri 4 zona, esta: 
zona 1: Dr. Schaepmanstraat, 
zona 2: centro di ciudad; B. 
v.d. Veen Zeppenveldstraat, 


zona 3: Sint Maartenstraat y 
bisindario zona 5: Cayenas- 
traat y bisindario. 

E area den cual lo wordo rista 
preventivamente a wordo 
apunta pa fiscal, kende a wor- 
do autorisa pa hues comisa- 
rio a base di articulo 12 lid 
2, 13 lid 2 y 14 lid 2 di ley di 
arma di candela. Den e area 
di riesgo di siguridad, Polis ta 
autorisa pa para personanan y 
ristanan preventivamente na 
nan paña, pa habri pakinan, 


tasnan, etcetera y investiga 
nan contenido y pa investiga 
vehiculonan riba posesion 
ilegal di arma di candela. 

Ultimo casonan 

Bon Dia Aruba a publica den 
e ultimo dianan, cu tabatin 



ing” den Caya Saba na San 
Nicolas, e tiro a alcansa un 
dama na su zij. Diasabra si- 
man pasa dia 13 di december 
2 bala a alcansa un hoben, 
den Cayenstraat tambe na 
San Nicolas, un tiro na su 
pecho y e otro na su man. Dia 
18 di december tambe polis a 
atende cu algun hoben arma 
cu cuchiu den Village, lesa 
mas riba A15.Q 




diferente caso di tiramento 
na San Nicolas. E prome cu 
Bon Dia Aruba a publica den 
e temporada aki tabata di e 
hoben tira na Dr. Schaep- 
manstraat. 

Den e mesun siman ey, dia 8 
di dec, nos a publica un otro 
tiro cu a alcansa un persona 
den caya principal na San 
Nicolas. Dia 12 di december 
tabatin un “drive by shoot- 

Southwest Hotel Development ta apela veredicto contra Land Aruba 



ORANJESTAD - South- 
west Hotel Development 
& Management N.V. kier 
informa cu despues di a 
tuma nota di y a evalua 
e veredicto di Corte den 
Prome Instancia di Aru- 
ba, den e casonan sumario 
contra Land Aruba, e de- 


cision a wordo tuma cu lo 
apela e veredicto, esaki ta 
informacion ricibi for di e 
director Milko Baiz. 

Ademas di e apelacion, 
Southwest tambe lo inicia 
un asina yama “bodempro- 
cedure” contra Land Aruba, 


pa reclama y defende e dere- 
chonan di Southwest a raiz di 
e procesonan y proceduranan 
relaciona cu e desaroyo di un 
hotel di cuatro streya na e si- 
tio di ex Bushiri Hotel. 

Veredicto di Hues 



Hues a dicta e siman aki cu 
gobierno no tin ningun ob- 
ligacion di prolonga e erf- 
pacht riba e tereno unda tin 
ruina di Bushiri Hotel, en 
espera di fmanciamento y cu 
por bay over na cobra 2 mi- 
yon dollar di garantia. 

Publica anterior 

Southwest a entama e caso 
despues cu gobierno a can- 
cela e acuerdo di erfpacht cu 
Southwest riba 28 di novem- 


ber por escrito. E desaroyado 
kier a forsa asina pa haya un 
extencion di 6 luna. South- 
west a basa su mes riba hecho 
cu na diferente ocasion caba 
gobierno a duna extension 
aki, pero Hues den su ve- 
redicto a duna di conoce cu 
pensamento aki tabata ero- 
neo. Cu Southwest no por a 
logra haya fmanciamento no 
ta falta di gobierno pero ta 
riesgo cu e desaroyado mes 
a tuma ora a embarca riba e 
proyecto aki.Q 


GKMB 


Lo continua nan accion di fumigacion durante dianan di fiesta 



ORANJESTAD - Den 
cuadro pa baha e canti- 
dad di sanguranan adulto 
cu ta bulando Gele Kruis 
en Muskieten Bestrijd- 
ing (GKMB) lo continua 
nan accion di fumigacion 
durante dianan di fiesta. 
E instancia lo saca por lo 


menos tres pick-up simul- 
taneamente pa atende cu 
esakinan y nan ta evaluan- 
do e posibilidad pa cum- 
insa uza insecticidanan 
completamente biologico. 

Segun sr. Clayton Croes, di 
GKMB, e instancia a caba 



di adkiri un asina yama “bo- 
tanical insectocide” cu ta un 
producto 100% biologico, cu 
ta uno mas consciente pa nos 
medio ambiente. 

Un producto “milieuvrien- 
delijk” pa hende y pa bestia 
cu ta traha di azetanan min- 
eral y botanico cu ta specifico 
pa mata sangura so, Croes ta 
bisa. 

E ta sigui bisa cu e producto 
biologico hunto cu mashin- 


nan nobo cu ta “water based,” 
lo no ta bay tin e huma blanco 
cu nos ta custumbra di mira. 
E ta mas bien uno hopi fini y 
transparante. Tambe e tin un 
holo menos desagradabel cu 
e ekipo anteriormente uza. 

Pa loke ta e parti logistico di 
GKMB, Croes ta bisa cu ta 
custumbra cu fumigacion ta 
tuma luga den orarionan di 
atardi, sinembargo esaki lo 
no wordo haci mas mirando 


cu a scoge pa un otro orario 
unda sanguranan ta hopi ac- 
tivo. “Sanguranan di dengue 
y chikungunya ta hopi activo 
den parti di mainta y parti di 
atardi. Awor aki nos ta bezig 
ta spuit parti mainta mirando 
cu nos tin hopi menos trafico 
unda nos pick up nan por 
move hopi mas facil. Y alabes 
tin hopi menos hende lanta,” 
Croes a bisa. Segun Croes, 
esaki tin mas bentaha pa e 
departamento.Q 

Crisis economico di Rusia tin su impacto global 



ORANJESTAD - E siman 
aki Presidente di Rusia, 
Vladimir Putin a admiti 
cu economia di su pais ta 
den crisis. Ademas e man- 
datario a reconoce cu lo 
tuma dos aña pa nan lo 
por sali di e crisis aki. Ya 
caba el a anuncia cu su go- 
bierno lo bini cu un serie 
di medida pa pone nan 
economia draai bek. 

E crisis aki a wordo refleha 
riba devaluacion di Rusia su 
moneda nacional, esta Rublo. 
E moneda Ruso a perde mas 
cu un 50% di su balor duran- 
te 2014. 

Di un banda e mandatario 
Ruso a reconoce su respon- 
sabilidad riba e crisis aki, pero 
igualmente el a critica Banco 
Central cu no a haci nada pa 


preveni cu e Rubro lo sigui 
baha su balor. 

Factornan externo 

Tambe tin otro factornan cu 
ta hunga un rol y cu a crea un 
impacto riba Rusia su eco- 
nomia. E tin di haber cu fac- 
tornan externo manera caida 
di prijs di petroleo. Pesey e 
mandatario Ruso a indica cu 
a yega ora pa Rusia cuminsa 
diversifica su economia cu 
ta depende hopi riba sector 
petrolero, y explotacion di 
gas. 

Ademas di e caida di nan 
entradanan pa concepto di 
petroleo y gas cu ta vital pa e 
pais aki su salud economico; 
otro factor externo cu por a 
afecta Rusia su economia ta 
e sancion economico inter- 
nacional relaciona cu e con- 


flicto di Ucrania. Ta asina cu 
e sancionnan di Nacionnan 
Uni riba e protagonismo di 
Rusia den e conflicto interno 
separatista di Ucrania a cum- 
insa tene su efecto. E sancion 
aki ta afecta e sector energet- 
ico di Rusia cu ta e motor di 
su economia. 


cu preocupacion e creciente 
crisis economico di e pais aki 
debi basicamente pa e caida di 
e prijs di petroleo y e castigo 
di sancion internacional. E 
caida liber di e moneda Ruso 
a perhudica e entrada di em- 
presanan global cu ta opera 
na Rusia. 

Ya caba algun medida a wor- 
do introduci. Banco Central a 
hisa e rate di interes for di un 
10.5% te cu 17.5% como un 
intento pa fortalece su mone- 
da nacional. E mandatario 
Putin ta masha optimista y ya 
caba a bisa cu e tipo di me- 
dida aki y otro similar cu ta 
na caminda ta poniendo Ru- 
sia su economia riba un bon 
caminda. 

Impacto global 

Sinembargo e crisis aki no ta 
afecta Rusia so. Expertonan 
economico internacional a 
indica cu no lo tin ganadonan 
si Rusia su economia ta col- 
lapse totalmente. Rusia su 
socionan comercial ta mira 


Un di e victima di Rusia su 
economia deteriora ta Ale- 
mania, e principal economia 
di Europa. Aña pasa Alema- 
nia tabatin un relacion eco- 
nomico cu Rusia pa balor di 
mas cu 95.400 miyon dol- 
lar. Sinembargo e sancion 
economico pisa di e paisnan 
occidental a afecta Alemania 
su exportacion pa Rusia, y 
nan companianan a baha nan 
ritmo di inversion den e pais 
aki. 

Europa 

Pero henter Europa tambe ta 
resulta afecta cu e crisis aki, 
ya cu Rusia ta cumpra hopi 
producto di otro paisnan Eu- 
ropeo. Moscu a bin cu repre- 


salia contra e sancionnan di 
e pais Occidente na augus- 
tus ultimo. Nan a prohibi 
e importacion di frutanan, 
berduranan, carni, pisca, le- 
chi y productonan traha cu 
lechi procedente di Europa, 
Estados Unidos, Australia y 
Canada. Esaki a trece cu ne 
cu Europa mester a destina 
alrededor di 156 miyon 
dollar pa compensa nan 
productornan local. 

Tambe companianan di 
energia a resulta afecta ya 
cu e balor di e Rublo a 
cay, y esaki a ocasiona cu 
e ganashinan di e compa- 
nianan cu ta haci negoshi 
cu Rusia a cay tambe. 
Industria di auto tambe 
ta sufriendo, entre nan e 
empresa Mericano Ford. 

Nan ta un di e compania di 
fabrica di auto mas grandi na 
Rusia. 

Nan a adverti cu e desbalo- 
risacion di e Rublo a perhu- 
dica nan benta di auto. E sec- 
tor bancario a wordo afecta 
tambe. 

E ganashi den e di dos kwarta- 
al di Societé Générale cu ta 
bini di su unidad cu Rusia a 
cay un 36%. Otro banconan 
importante cu tin exporta- 
cion importante ta e instan- 
cia di credito Hulandes, esta 
Rabobank y Unicredit di 
Italia.Q 


Camara di Comercio: 


Tin atencion riba desaroyonan na 2015 


ORANJESTAD - KVK 
ta wardando pa wak si 
gobierno lo introduci e 
“transaccion tax” na 2015. 
E fondonan di e impuesto 
aki lo wordo destina pa e 
proyectonan PPP. Opin- 
ion di Camara di Comer- 
cio (KVK) tocante esaki 
ta, cu no ta bon pa destina 
fondonan di un belasting 
pa cierto proyectonan, sin 
cu esaki tin e control de- 
bido di parlamento. 

“Nos sa cu ya a introduci 
e 1% BAZV, pero KVK ta 
wardando pa wak si ta in- 
troduci e “transaccion tax” 
tambe cu ta un impuesto riba 
transaccionnan bancario,” se- 
gun presidente di KVK Omar 
Tromp. 

Pa loke ta turismo, esaki ta- 
bata un bon aña segun KVK. 
A conoce e milestone di 1 
miyon turista pa e aña, di- 
aranson cu a pasa. KVK ta 


mira cu turismo a sa di carga 
economia di Aruba, cual ta 
un parti debi na e trabou di 
minister encarga cu turismo 
sr. Otmar Oduber, y e otro 
parti ta debi na e turista di 
Venezuela cu ta bin Aruba. 
“E mercado aki ta birando 
uno importante, despues di 
esun Mericano.” Ta spera cu 
turismo lo continua cu un 
crecemento modera, semper 
y cuando no sucede algun 
calamidad den exterior, cu ta 
cambia ambiente internacio- 
nal. Situacion na Venezuela 
ta keda un preocupacion den 
e sentido aki. 

E re - inicio di relacion dip- 
lomatico y comercial entre 
Estadonan Uni y Cuba lo por 
bay tin efecto riba turismo 
den Caribe, pero na e mo- 
mento aki ta dificil pa pro- 
nostica con esaki lo resulta pa 
turismo na Aruba. Si wak con 
e prijs di petroleo a baha, e 
ta afectando Venezuela den 




su entrada. Pues mester mira 
kico esaki ta bay trece cu ne 
pa turismo, sr. Tromp a bisa. 

Petroleo 

“Na Aruba ta mira cu e prijs 
di combustibel a baha, pero 
prijs di awa y coriente no a 


baha ainda, esaki tin di haber 
cu a “hedge” e fuel oil cu Web 
a cumpra. KVK no ta sigur di 
e periodo di e “hedging” pero 
lo averigua esaki. 

Finalisando sr. Tromp a bisa 
cu ta mira cu e mercado di 


petroleo ta keda un bon pre- 
gunta pa e proximo aña, unda 
cu expertonan tin hopi co- 
mentario riba, si e petroleo ta 
bay subi bek of no. “Si esaki 
sosode of no, e desaroyo lo 
afecta e turistanan cu ta bin 
den nos area.’O 

Jaqueline Laclé un Arubiano bibando 
mas cu 30 aña na Medellin 



ORANJESTAD - Jaque- 
line Laclé ta un Arubiano 
di pura sepa, bibando pa 
basta aña na Medellin. 

Eventualmente, Jaqueline 
ta e unico yiu di tera biban- 
do pa mas cu tres decada na 
e ciudad Colombiano aki 
di 3.7 miyon habitante y un 
extension teritorial di 382 
kilometer cuadra. E conoce 
Hulandes bibando na Medel- 
lin, pero niun Arubiano. E ta 
topa si cu hopi Arubiano cu 
ta bay Medellin pa busca nan 
salud. E ta bisa cu Medellin 
no ta loke hende ta scucha 
den prensa. “Medellin tin 
hopi hende bon hende”, el a 
bisa durante un entrevista cu 
Bon Dia Aruba. 

Orguyo Arubiano 

Jaky, manera cariñosamente 
e ta wordo yama, ta masha 
orguyoso di su origen Aru- 
biano, y tambe di educacion 
cu el a haya na Colegio Aru- 
biano cu a yud’e pa e por 
a proyecta su mes den un 


ciudad cu hopi competencia 
profesional manera Medel- 
lin. E tabata un studiante 
jong recien gradua na Cole- 
gio, ora cu el a bin studia na 
Medellin na aña 1977. Aunke 
su mayornan tabata di origen 
Colombiano, Jaky casi no ta- 
bata papia bon Spaño. P’esey 
ora cu el a yega Medellin el a 
cuminsa siña Spaño prome y 
despues drenta universidad. 

“Mi Spaño no tabata hopi 
bon, pasobra na scol tur mu- 
cha tabata papia Hulandes. 
Mi a bay Colegio Arubano. E 
tempo aya Colegio Arubano 
tabata Hulandes so”, e ta re- 
corda. Ademas e proceso di 
adaptacion di un isla chikito 
y trankil pa un ciudad grandi 
y cu hopi boroto, no tabata 
facil p’e. “E cosnan tabata 
asina otro na loke bo ta cus- 
tumbra”, el a bisa. 

Docente di idioma 

E1 a cuminsa studia arkitec- 
tura na Universidad Bolivari- 
ano. Pero el a namora di un 


“paisa” y despues el a casa. E1 
a casa cu un prestigioso peri- 
odista specialisa riba deporte 
sr. Pablo Arbelaez. Nan tin 
un yiu di 34 aña kende ta in- 
geniero di tele-comunicacion 
y musico. 

Jaky no a bira arkitecto, pero 
si el a gradua como licenciado 
di idioma Ingles y Frances na 
Universidad Pontificio Boli- 
variano. E ta recorda cu tem- 
po el a gradua den idioma, a 
cuminsa un temporada scur 
y tristo di narco-terorismo, 
caminda hopi Colombiano 
a bandona nan pais pa bay 
Merca. E ora Jaky a haya un 
bon trabou den un instituto, 
esta Centro Colombo-Amer- 
icano na Medellin. E insti- 
tuto aki ta situa den centro 
di ciudad unda casualmente 
e tabata topa cu Arubianonan 
cu a bay bishita Medellin. 
Ora cu e tabata tende e hen- 
denan papiando Papiamento 
di biaha e tabata papia cu nan. 
E ta menciona cu siñamento 
di Ingles tabata hopi solicita 



na Colombia door di expor- 
tacion di koffie tambe y otro 
sorto di actividad. Jaky su 
habilidad di domina varios 
idioma a habri porta pa e por 
traha sin problema na Me- 
dellin. E tin 37 aña bibando 
na Medellin, aunke el a bin 
biba na Aruba na fmal di 
decada di aña 90 pa un tem- 
porada di tres aña, unda el 
a duna les di Ingles na EPI, 
Reina Beatrix School y na 
Colegio Arubano. 

Medellin 

Pero e tabata hopi custum- 
bra caba cu Medellin, y el a 
bin bek Medellin pa motibo 
familiar. E ta un sentimento 
mixto, ya cu parti di su famia 
ta na Aruba y otro parti ta 
na Colombia. “Esaki ta hopi 
dificil”, el a relata. E ta sinti 
hopi falta di su famia, lama 
y nos hendenan. “E Aru- 
bianonan ta mas calmo cu e 
Colombianonan. Colombi- 
anonan tin hopi stress henter 
ora. Ora mi ta na Aruba mi ta 
sinti mi hopi relax.” 

Encuanto Medellin mes, 
Jaky a bisa cu e tin hopi aña 
bibando den e ciudad aki. Y 
como Arubiano cu no a bolbe 
na su isla natal, e ta haya cu 
esaki ta un indicacion cu e ci- 
udad aki ta uno bon pa biba. 



“Ami ta biba dushi akinan”, 
el a bisa. Nunca el a yega di 
experiencia algun situacion 
di miedo, a pesar cu su casa 
ta periodista na un pais unda 
no ta facil pa realisa e tra- 
bou aki. “Na tur caminda di 
mundo bo tin cos bon y cos 
malo, Medellin ta asina” el a 
declara. 

E ta kere cu ta e mesun 
situacion di mas Arubiano 
bibando den otro sitionan di 
mundo caminda “si bo tin un 
bon educacion bo tin un bon 
trabou. Unda bo bida ta bon 
pasobra abo mes ta haci bo 
bida”, el a laga sa.Q 


Advertorial 

Momentonan magico cu sampling y regalo 
na Ling & Sons cu Betty Crocker 



ORANJESTAD - Pa mas 
cu 90 aña Betty Crocker 
ta forma parti di hogar- 
nan rond di mundo, cu 
delicioso dessertnan cu ta 
facil pa prepara y com- 
parti cu nos famianan. 
Specialmente pa e dianan 
di fiesta Betty Crocker a 
instala su Cooking Center 
den Ling & Sons, na unda 


clientenan por haña e pro- 
ductonan mas gusta pa 
por prepara un variedad 
amplio di dessertnan pa 
complimenta e platonan 
navideño. 

Adicionalmente e luna aki 
Betty Crocker a team up cu 
studiantenan di e ultimo aña 
di EPI Culinary Arts, sector 


Hospitality & Tourism pa 
asina comparti cu consumi- 
dornan recetanan unico, de- 
licioso y facil pa prepara na 
punto di benta rond di nos 
isla. Nan a bishita caba varios 
supermercado y e fin di si- 
man aki nan lo ta presente 
na LING & SONS IGA SU- 
PERCENTER, diabierna 19 
di December di ópm pa 9pm 


y diasabra 20 y diadomingo 
21 di December di lOam pa 
lpm. 

Durante e presentacionan 
clientenan por purba dife- 
rente dessertnan y lo ricibi 
un buki di receta di Betty 
Crocker Gratis y un regalo cu 
cada compra di productonan 
selecta. □ 

Maria Onni cu exposicion multicolor tribe 




Agenda pa 
weekend 

20 di december, Cas di Luz 
Seroe Preto San Nicolas 
lo tin ambiente musical di 
Pasco cu Grupo Amistad, 
di 8or di anochi pa lOor di 
anochi. 

21 di december, lo tin Ca- 
dushi Xmas festival den 
Prana Garden situa na 
Zepp Lampestraat 10. Di 
6or di atardi pa lOor di 
anochi. Lo tin obra y regalo 
traha pa artistanan local. 

20 y 21 di dec lo tin body 
board showdown na Dos 
Playa cu ta cuminsa 8or di 
mainta. 

20 di december Gaita 
Mama Rosa lo toca na Sun 
& Shade 5or di atardi pa 
7or di anochi. Tambe lo 
tin presentacion na Centro 
Sonrisa 12or di merdia pa 
2or di atardi. Presentacion 
na Mikey Mouse Club- 
house na Hooiberg di 8or 
di anochi pa lOor di anochi. 
Dia 21 di december Gaita 
Mama Rosa lo ta na Gee 
Kay Department Store di 
3or di atardi pa 5or di atra- 
di y 6or di atardi pa 7or di 
anochi, na misa di Paradera 
(Misa di Aurora).Q 



ORANJESTAD - Reci- 
entemente e artista Ma- 
ria Onni tabata tin su ex- 
posicion multicolor tribe. 
Esaki a keda presenta na 
Ritz Carlton Hotel. 

Hunto cu amigo y famia, 
e artista a demostra tur su 
capacidad di a haci cu drift- 
wood, piesa unico di arte. Pa 
esunnan interesa den haya 
cualkier obra di e artista Ma- 
ria Onni, por bishit’e na ki- 
osco dilanti Playa Linda Ho- 
tel tur dia entre 5 pm pa 10 
pm. □ 




Home and Garden Decorations 


XTENSIVE CHRISTMAS NOW 
CANDLE COLLECTION AVAILABLE 


Bolsius tealights 

100 pcs. NOW ONLY 

AFL j_4 95 


Mata di Pasco 


AVAILABLE FROM 

AFL. 10 50 


FLORA WISHES YOU HAPPY HOLIDAYS 


SUNDAYS 

. O PEN 

\ 10a rn - 2jp m 


AVENIDA MILIO CROES 101 
E: INFO@FLORA.AW T: (+297) 583-6468 

www.flora.aw 

Ana Maria Ballestero y Margarita Pineda di San Vicente Fundacion 

Promocion di estilo di bida y prevencion lo baha cantidad 

di pashent manda pa exterior 



ORANJESTAD - Hefe di Ballestero y Margarita 
marketing di San Vicen- Pineda kende ta ehecutivo 
te Fundacion, Ana Maria di cliente di e institucion 


prestigioso aki a bishita 
Aruba pa promove e ser- 
vicionan cu nan ta ofrece. 

Nan a bini recientemente 
pa atende e simposio “Con- 
necting Countries”; y asina 
fortalece nan relacion cu 
institutonan di salud local 
manera Imsan y Horacio 
Oduber Hospital (HoH) y 
cu AZV. 

San Vicente Fundacion cu ta 
un entidad clinico cu ta ubi- 
ca na Medellin (Colombia). 
Nan tin un centro especialisa 
cu a wordo construi cuater 
aña pasa na Rio Negro, y nan 
tin un hospital cu un historia 
di mas cu 100 aña di existen- 
cia na Medellin. 

Durante un entrevista cu 



MEDIQ 


DURANTE DIANAN Dl FIESTA 
NOS ORARIO TA CAMBIA 



Bon Dia Aruba nan a laga 
sa cu nan filosofia y etica no 
ta cuestion di mira un pash- 
ent como un negoshi. Nan 
lo desea di traha conhunta- 
mente pa bin cu iniciativa di 
promocion di estilo di bida 
y prevencion. Nan tin hopi 
conocemento y experiencia 
riba tereno di prevencion 
y esaki lo por bira un balor 
agrega pa cualkier suministro 
di servicio di salud pa nos po- 
blacion. Esaki lo contribui pa 
e cantidad di pashentnan cu 
ta wordo manda pa exterior 
lo por bira menos. 

Centro specialisa 

Nan centro specialisa tin cin- 
co sala di operacion, 144 cama 
y cada camber tin un sofa 
cama pa e pashent su acom- 
pañante. Nan ta situa na Rio 
Negro cerca di airoport di 
Medellin. Den e localidad aki 


y cerca di e hospital tin varios 
hotel confortabel y safe. 

Nan ta specialisa riba trans- 
plante di organonan y te- 
hido; y cardio-pulmonar y 
vascular periferico; malesan- 
an digestivo; tratamento di 
cancer avansa; neuro-ciencia; 
tratamento di trauma avansa; 
centro di cirugia plastico, es- 
tetico y cirugia maxilofacial; 
atencion di malesa di hende 
muhe y di muchanan; y trata- 
mento psikiatrico. 

Cada un di e specialisacion 
aki tin su team di e miho pro- 
fesionalnan medico pa atende 
cada caso di un forma multi- 
disciplinario . Esaki ta inclui 
17 specialista den cada team 
of centro specialisa. Durante 
henter un siman nan ta eval- 
ua e pashent y nan ta realisa 
un plan di trabou cu nan. □ 


Dia 20 te cu 27 di December 

Botica Kibrahacha y San Lucas lo ta na warda e dianan aki. 


Screening di pecho 


Dia 24 di y 31 di Decemfc 

Botica Kibrahacha, Trupiaal y Central ta sera 5.30PM 
Botica Centro Medico ta sera 6PM 

Dia 25 y 26 di December 
tur Botica lo ta cera. 

Cu excepcion di Botica Kibrahacha y San Lucas 

Nos di Mediq ta desea pueblo 
_±_ Feliz Dianan di Fiesta! 

n ww^facebook.com/MEDIQAUA 

ATENCION NA TUR BO PREGUNTANAN TOCANTE BO SALUD 

Botica Kibrahacha Botica Centro Medico Botica Oduber 

Botica San Lucas Botica Central Botica Trupiaal 



ORANJESTAD - Mundi- 
almente cancer di pecho 
ta e malesa mas diagnos- 
tica cerca hende muhe. 

Segun cifranan, Aruba no ta 
diferencia mucho for di resto 
di mundo. Anualmente tin 
un averahe di 65 caso nobo di 
cancer di pecho. Na Aruba e 
edad mas afecta cu cancer di 
pecho ta entre 45 pa 75 aña; 
y mas cu 50% di nan ta entre 
45 pa 64 aña. Den edad di 65 
pa 75 aña, esaki ta casi 27% di 
tur e casonan nobo di cancer. 

Pa baha e cantidad di cancer 
di pecho y pa actua di forma 
preventivo a wordo introduci 
un programa structural ca- 
minda e poblacion cu no tin 
keho, ta wordo controla riba 
cancer di pecho. 

BOB Aruba 


E fundacion encarga cu 
e programa aki ta Sticht- 
ing Bevolkingsonderzoek 
Borstkanker (BOB Aruba). 
E fundacion aki tin como 
meta detecta na tempo iregu- 
laridad den e pecho di hende 
muhe sano entre 45 pa 75 aña 
pa medio di un screening. E 
programa aki lo yuda aumen- 
ta e chens pa biba mas largo 
cu cancer na pecho pa medio 
di tratamento cu ta menos 
agresivo y menos intensivo. 

Cada aña un total di mas 
of menos 10 mil hende lo 
wordo invita pa participa 
na e programa di screen- 
ing. E hende muhe entre 45 
pa 75 aña lo wordo invita pa 
participa. E mester ta reg- 
istra na AZV. Pa mas infor- 
macion tuma contacto cu 
fundacion BOB Aruba, tel 
5881212/5824987.□ 

Wela j ong y hip 


Hopi biaha ta tende di e 
experiencia di mamanan 
hoben. Pero loke no sa 
haya mucho atencion, ta e 
echo cu hopi biaha e apoyo 
pa mamanan hoben ta 
nan mama, cu hopi biaha 
no tin e imagen di e wela 
tradicional manera cu nos 
sa mira den pelicula of 
novela na television. 

E realidad ta, cu hopi biaha 
tras di un mama hoben, tin 
wela y welo hoben cu ta brin- 
da nan apoyo incondicional. 
Siguientemente un entrevista 
cu un wela hoben. Un tiki 


di su experiencia como wela 
jongy hip. 

E persona cu Bon Dia Aruba 
a entrevista, ta masha comodo 
cu e idea cu e ta wela na un 
edad asina jong. Loke cu e 
gusta mas di ta wela ta e con- 
exion entre e cu su nieta, e ta 
hay’e super cute y inteligente. 
Simplemente increibel. E ta 
un experiencia ful otro, com- 
para cu ora bo ta mama. Cual e 
ta haya cu ta algo un tiki dificil 
pa splica, pasobra den su caso 
e ta un tiki mama tambe di su 
nieta. Esaki a causa di cierto 
circunstancianan di bida. 


No ta e caso cu su yiu ta su- 
per jong, awo e tin 20 aña. E 
mes tabata mamajong, y con- 
secuentemente el a bira wela 
jong, esta prome cu el a yega 
40 aña di edad. Pero e ta kere 
cu loke ta haci e situacion aki 
special p’e, ta e echo cu awo e 
ta consciente di kico ta haya, 
cria y educa un yiu. A pesar 
cu e tabata mas madura ora 
cu el a haya su yiu, e no tabata 
completamente consciente di 
tur loke cria un yiu ta encera. 
Pues awo cu e tin e experien- 
cia ey, pa su nieta e ta ful otro. 


Momento cu el a haya sa di e 
embaraso di su yiu, tabata ora 
cu e barica a cuminsa mustra. 
Na e momento ey, e tabata 
masha preocupa pa tanto e 
salud di su yiu como di su ni- 
eto cu tabata na caminda. 

Sin conta cu na e momento ey, 
e mes tabata pasando den mo- 
mentonan dificil cu su salud. 
Pero e di, na e momento ey, 
di biaha el a drenta “mommy 
mode” y purba yuda su yiu. A 
pesar cu e relacion entre nan 
no ta perfecto, a causa di dife- 
rente circunstancia, el a lucha 
su so cu ne. Y e ta di opinion 


cu pa su nieta y cuanto mas 
cu lo por bin den futuro, ta 
bendicion grandi den su bida. 
Por bisa cu su nieta ta e appel 
di su wowo, e cosnan pret cu 
e ta bin cu ne, ta djis pone su 
curason dirti. Como wela, su 
nieta ta esun di mas bunita, y 
e ta sigur cu tur wela ta sinti 
mescos. 

Por ultimo el a bisa cu cada 
ken ta cria nan yiunan na 
miho di nan habilidad, y e 
tin un mensahe pa mayornan 
divorcia of separa. Nunca di- 
vorcia bo yiunan, keda sem- 
per den nan bida, no lanta bo 
yiu cu prehuicio kens, cu por 
aleha bo yiu do bo, y final- 
mente aunke e plannan fan- 
tastico di mama cu tabatin, 
hamas bandona bo yiu, yud’e 
te na unda cu bo por.Q 

Mucha muhe perdi ta bek na e centro 


SANTA CRUZ - Dia- 
huebs atardi autoridad a 
keda informa di dos mu- 
cha muhe cu a subi un 
pickup y ta den area di 
Santa Cruz. 

Un rato despues a keda in- 
forma cu esaki lo ta banda di 


Mundo Nobo supermarket. 

Di biaha patruya ta yega na e 
sitio y ta topa cu e dos damita 
y di cual un di nan ta e mu- 
cha muhe Emi Geerman, 
kende a wordo busca despu- 
es cu el a sali for di Bureau 
Orthopedagogisch Centrum 


na Noord. 

Despues cu Polis a topa cu e 
damitanan aki, nan ta wordo 
hiba na warda di polis unda 
cu un hefe a keda encarga pa 
asina transporta nan bek pa e 
centro cu ta keda den cura di 
Imelda Hof.Q 





CLASIFICADO 


SANADOR SPIRITUAL 

Internacional y Clarividente 
From Africa Mr. Mane 

Specialista den tur problema 
efectivo. Trece bek sernan keri, 
exito den negoshi, kita mala suerte 
y magia preto. Ta resolve 
problemanan financiero, yuda 
pasa rijbewijs, ta yuda cu dificultad 
sexual y mucho mas. 

Resultadonan rapido, garantiza. 
Pa mas info. yama 565-8369 

_211033 


TA BUSCA 

Compañia en expansion 

ta busca promotora di benta 
cu propia tranportacion y 
dispuesto pa traha tur orario 
cu turistas pa un cita please 
yama na telefon 566-8700 of 
586-0153 

211205 


Servicio 

Auto Bieu 

nos ta piki tur sorto di auto 
bieu, completamente GRATIS 
tambe nos ta piki airco, 
bateria, stoof, wasmashin, 
frigidaire, etc. 

Yama nos na 

Telf: 561-4297/561-51796 

211024 


BANC0 DISEGUR0 S0CIAL 

5Vb 5Vb 

ANUNCIO 

8an to di Seguro Social, SVb, ta intorma tu entran te dialuna 
21 dl december 2014 Departamento di Control Externo, 
Oepartamentc di Invordering, Departamento di ZUK y 
Oepartamentc di innmg lo Ita habri atrobe pa publico. 

Un biaha mas r nos. disculpa pa e inconvertiencia cu e 
ceramento di nos oficinanan por a ocasiona. 

ir. Edwin M. lacobs 
Director 

SVb - Seguridad pa Aru ba su Comun idad 


y tur cos ta mustra cu auto- 
ridadnan ta cla pa haci esaki. 
Pa mas informacion tocante 
e ley aki y con prepara abo 


como doño di un cacho mes- 
ter ta, subi nan pagina web: 

www.plataformaleydicacho 

org.Q 


Autoridadnan cla pa enforsa Ley di cacho 


SAN NICOLAS - Despu- 
es di a haya entrenamento 
pa varios dia, agentenan 
policial a bay pone locu- 
al nan a siña na practica. 
Bon Dia Aruba a tuma 
nota di esaki riba red so- 
cial. 

E ley nobo cu ta proteha 
cacho lo wordo enforsa en- 
trante prome di januari 2015 


Antique ShopsOpnn 
Rococo Plaza rd 4A 
Tanki Leendort 

Opening hours monih DEC: 
Monday - Friday 9am - Iprai 
Whalesaler BuhhlePlasliC 
Call for inrn: Ph. 741-5*40 
CKRISMAS SALE 15% 
Always Op«n Qn 
appointmenl call Nancy 
Cellph 741-5640 

Problema grandi di gang 
na San Nicolas 

SAN NICOLAS - Diahuebs anochi den Village a surgi un problema 
hopi grandi banda di e veld di Basketball cu posibel bringamento cu 
cuchiu envolvi. 

Patruyanan a yega di biaha na e sitio y a topa cu basta hende den bisindario y 
un tas benta abou cu arma blanco pero e agresornan mes a huy. Algun meter 
leu banda di Carnival Village autoridad a para un auto sospechoso cu cuatro 
cabayero aden. Polis a listranan algun a keda deteni. Autoridad tabata riba un 
alerta e momento ey debi na un problema grandi di gang cu ta andando.Q 



Temanan di sexualidad, igualdad y discriminacion 


Colegio EPI a tene evento Turple Friday’ 






TA PRESENTA AWE 
DIASABRA 20 DECEMBER 


Young Fellow Bar & Restaurant * r ' 

Barcadera 10 Tel: (297) 585-6408 


Nos ta situa Barcadera net otro banda di Veld Duracell 


CUAL TA E DIA Dl SACA WAYABA 
E SOPPINAN Dl 

CARNI,GAUNJA,OESTER,JAMBO,MONDONGO,PISCA, 
TAMBE MOCHI PISCA FRESCO, 


DIAD0MING0 TA DIA Dl FAMIA Y C0S CRI0Y0, 

11AM DUSHI BBQY4PM E FIESTATASTART SAU CU 
MACUARIMA Y BANCHI KOOLMAN, 


BE YOUNG @ YOUNG FELLOW, 


ORANJESTAD - Diabi- 
erna ultimo a tuma lugar 
un “Purple Roulette” na 
Colegio EPI pa tur stu- 
diante di eerste y tweede 
klas. Meta di e “Purple 
Roulette” aki tabata pa 
combina informacion 
tocante sexualidad, dis- 
criminacion y igualdad 
riba un solo dia cu ta cay 
riba e internacionalmente 
celebra “Purple Friday”. 

Temanan cu a wordo trata 
tabata ser bo mes, I love my 
body, bullying, enfermedad- 
nan transmiti sexualmente, 
depresion y suicidio, sexu- 
alidad, cultura y diversidad, 
con pa deal cu stress y self 
esteem. 

Hopi studiante a bin bisti na 


biña pa asina mustra cu nan 
ta acepta tur studiante sin 
importa nan orientacion. E 
dia aki tabata tin un ganador 
pa e studiante bisti mas origi- 
nal y e palabra di pabien a bay 
pa Ánamar Figueroa di Unit 
Salubridad & Servicio. 

Colegio EPI ta gradici e 
team completo cu a organisa 
e evento aki, specialmente 
Student Council di H&T y 
Kiwanis Circle K of Colegio 
EPI. Danki tambe ta bay na 
tur organisacion y persona 
cu a participa cu e charlanan 
esta, sr. Dudley Ferdinandus, 
Fundacion Famia Planea, 
Telefon pa Hubentud, sra. 
Lativa Mercera di Despa, sra. 
Kim Roels di PAAZ, ALFA, 
sr. Nelson Gonsales, Tienda 
di Educacion y sra. Belquis 



Moreu. Danki special ta bay 
na sponsornan di e evento 
esta organisacion ALFA y 
producto Biore.Q 



M 


Relojes 

Pulseras 

Cadenas 

Dijes 


Nos ta graba 
tur sorto di 
articulo 
di metal 
yama of 
bishita nos 


vompramos 
Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

Habri di Dialuna pa Diasabra 
9:00ampa 1:00pmy di 2:00pm - 6:00pm 

[ baçhue 

*■ JOYERIA - 

CO MfHA V VENTA _ 


0 )(# 

Notintempo 

paLabaySecabo 

Pañanan! 

Pasa y Laganan na: 

AQUA 

^ LAUNDRY 
Habri di Dialuna pa Diasabra 
7:30am non stop 7:30pm 
Diadomingo de 9:00am - 1:00pm 

Tel: 587 0772 


Tanki 

Leendert 178-A 
Tel: 587 3940 
Fax: 587 2478 
Cell 592 9055 
ema/7: adalbertov illa@live. com 

PASA LAGA BO AVISO Dl LOKE BO KIEB BENDE 
HUUB. ETC NA OFICINA Dl BON DIA ABUBA 
WESTSTBAAT #22 OF MANDA BO AVISO VIA 
EMAIL NA: michael.arends@cspnv.com 



PERSONAIGRATIS MAX 20 

mnm 

- TA ACEPTA AVISO FOR 



TA BEIMDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 


TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069-569-0125 


SERVICIO 

PUBLICO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 


SERVICIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 


TA BENDE 

Un cashi paña di 3 porta pa 
Afl. 300,- y un stoel recliner 
pa Afl. 600,- 

Tel: 568-3185 


SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 


TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un frigidaire marca Magic- 
Chef 21cu.ft. pa mas 
informacion 

Tel: 583-7357-5604573 


TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 


TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 


TA BENDE 

Ganga un Eton Vipper 7Occ 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 


SERVIGIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 


TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 
Tel: 563-7049 


TA BENDE 

UnSuzuki SwiftVVT 2009, 
std, cu airco den bon 
condicion. Pa mas 
informacion 

Tel: 594-1015 


TA BENDE 

Suzuki Esteem 2004, 
Afl. 1.500 (as is where is). 
Pa mas informacion 

Tel: 641-4612 


TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 


TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090/583-7381 


SERVIGIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 


SERVICIO 

PUBLICO 

Ta duna credit di 10 luna. 
Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 


TA BENDE 

Un UV light clarifiers 
filter NOBO! 

Ta mata algi y bacteria. 
Bon pa purifika awa di kas 
y/of Vis pond. 

Prijs Awg. 325 o.b.o. 
Tel: 7321104 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 

size.Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 


PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 
Cel: 592-2308 


TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 


TA BENDE 

Patriot Mag Drive NOBO! 
MD1200-1200GPH 
Koi Pond & Waterfall 
Pump. Awg. 295 o.b.o. 
Pa mas informacion 
Tel: 732-1104 


SERVICIO 

RUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 
Tel: 564-3588 


SERVICIO 

PUBLICO 

Pa hasi cas limpi y pa 
strika pa mitar dia. 
Pa mas informacion 

Tel:743-5966 


TA BENDE 

BBQ Griir'made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


SERVICIO 

PUBLICO 

Pa tur servicio di airco, • 
Instala • service • reparacion 
• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 


TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 


LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 


TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 


TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 


SERVIGIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


Advertorial 


Champions cu S.O.P nobo despues di nan renobacion 


ORANJESTAD - Reci- 
entemente na Champi- 
ons na Aruba Marriott 
Ocean Club tabata tin un 
training ariba nan S.O.P 
(Standard Operational 
Procedure) completa- 
mente upgraded door 
di Sr. Monrick Croes di 
“The Art of dinning Ser- 
vice Management,” cu ta 
bini hunto cu e renoba- 
cion di e restaurant. 

E training ta basa riba e 
conocemente y experticio di 
empleadonan, como tambe, 


e standard di servicio. Awo 
Champions tin un cara nobo 
y ta pesey tambe mester a 
entrena e empleadonan pa 
brinda nan miho servicio. 
Segun comentario di Mon- 
rick, poco poco tur restau- 
rant of cualkier compania 
den seccion di servicio ta 
realisa cu ta mandatorio in- 
verti den nan empleado pa 
asina hisa e nivel di servicio 
na Aruba, esaki tambe lo bay 
ta e trend nobo pa nos isla. 
Ariba e potret nan por apre- 
cia sr. Croes hunto cu e eki- 
po di Champions.Q 

“Cerca Dios so mi alma ta na paz, ta di dj’E mi salbacion ta 
bini. ” Salmo62:l 

Cu inmenso tristeza na nos curazon, nos ta participa fayec- 
imento di: 

Agnes 

Kelly- 
Tromp 

Acto di entiero lo wordo anuncia despues. 


Gradicimento/Invitacion 

Pa medio di esaki esposa, yiunan y famianan kier a gradici 
inmensamente tur esnan cu di un of otro manera a yuda y 
duna sosten durante fayecimento y entierro di: 

Lorenzo Koolman 

“Candy” 

Un danki special ta bai na Dr. Horacio Oduber Hospital 
piso 3 y 4, Dr. Vis, Dr. Jonkhoff y e Team completo di 
Oncologie, su ayudante nan di KWF. Tambe na Aurora 
Funeral Home. Alavez nos kier a invita pa 3 Santo Sacrifi- 
cio di misa cu lo tuma lugar diasabra 20 december pa 7’or 
di anochi, diamars 23 di december pa 5’or di mainta y 27 
december pa 7’or di anochi na Inmaculada Conception na 
St.Cruz. Boso presencia lo ta altamente aprecia. 




^ttchting Árubaans« MuzickNchfiol/ 
Swl di Muiicfi RufO Wever 

coudolcticb m fartiln di 


Gradicimento/Invitacion 

Pa medio di esaki yiunan y demas 
famianan kier a gradici inmensamente 
tur esnan cu di un of otro manera a yuda 
y duna sosten durante fayecimento y 
entierro di: 



Joseph Rudolph 
Haddocks 

“Jojo” 


Un danki special ta bai na su mama, ru- 
mannan, tur su amiga y amigonan di cas. 

Tambe na Wilfred y Zulaika di Aurora 
Funeral Home pa nan bon servicio. 
Alavez nos kier a invita pa 3 Santo Sacrifi- 
cio di misa cu lo tuma lugar diadomingo 
21 december, diaranzon 24 di december 
y 27 december pa 7’or di anochi na Misa 

Pro Cathedral San Francisco na Playa. 

Despues di e ultimo misa lo bai tin un 
Santo Rosario na Timonstraat 2. 

Boso presencia lo ta altamente aprecia. 


Sr. Mnurkc M:iri» Osti'iulorf 

J loj>i forsa na su famia 
clcn c mosncTico Jiticil nlci. 


“E lo seca tur lagrima for di nan wowo, 
Y morto lo no existi mas, lo no tin nada 
di rou, 

Nada di yoramento, nada di dolor mas, 
Pasobra tur cos di antes a pasa bay” 
Rev: 21:4 


Cu M&urics scse&u m pm. 

Na nombor dl LiEucifcrtn-., dooorUe- y 
inieiiittfojiaii cli direeliva. 


Cu inmenso dolor na nos curason, pero 
conforme cu boluntad di Dios, nos ta 
anuncia fayecimento di: 


Deepest Sympathies 

During this hard time of loss. 

May memories give strength, 

May the love of your dear ones, 

Help you through the days ahead. 

Our heartfelt condolences to the Ostendorf Family. 
And the whole crew of Caribbean 
Overseas LTD. 



Hildward Leoncil Croes 

*07 september 1962 - f 17 december 2014 


May Maurice rest in Peace. 




El Gaucho Restaurant Aruba 


Ta invita pa e acto di despedida cu lo tuma 
lugar diamars 23 di december 2014 pa 4’or 
di atardi na misa Inmaculada Concepcion, 
despues lo sali pa Santana Catolico na Sta. 
Cruz. E restonan di Hildward lo ta reposa 
for di 12’or di merdia den misa. 

Adres pa condolencia: Aurora Funeral 
Home diadomingo 21december 2014 for 
di 4’or di atardi pa 9’or di anochi. 


Salmos 23 

Jehová es mi pastor; Nada me faltará. 
En lugares de delicados pastos me hará 
descansar.... 

Cu inmenso dolor na nos curazon nos 
ta anuncia cu a bay drumi den braza di 
Señor: 



SR. MAURICE MARIA 
OSTENDORF 


Na nomber di su esposa: 

Monica Ostendorf 

Su yuinan: 

Diego Ostendorf 
Stefano Ostendorf 
Su mayornan: 

Paul y Ida Ostendorf 
Su rumannan: 

Michelle Ostendorf y famia 
Wopke Ott y famia 
Su suegronan: 

Oscar Carhuayo y Flor Durand 
Su swa y cuñanan: 

John Ott y famia 
Kim Robertson y famia 
Jesica Mavila y famia 
Rocio Mavila y famia 
Christian Mavila y famia 
Jonathan Mavila y famia 
Giovanni Carhuayo y famia 
Bon amigonan: 

Patrick Ruiz 
Peter Auwerda 
Ton Kelders 
Peter Rooijakkers 
Onno van Romondt 

Su sobrina y sobrinonan, primo y priman- 
an, su ihanan, bisiñanan, amigo y conocir- 
nan y demas famia: Ostendorf, Uildriks, 
Schreuders, Cuzzonni, Ott, Mavila, Re- 
villa, Udo, Gastello, Carhuayo, Mc Car- 
thy, Saponara, Ruiz, Auwerda, Kelders, 
Carmen Frans, van Doorn, Geels, van der 
Erf y van Dijk. 

Coleganan di Caribbean Overseas LTD. 

Ta pidi disculpa si por a lubida algun per- 
sona den nos tristesa. 

Ta invita pa e acto di entiero cual lo tuma 
lugar diasabra 20 di December 2014 di 2or 
pa 4or di atardi na Aurora Funeral Home. 
Despues lo sali pa Santana na Sabana Ba- 
sora. Vestuario casual. 

Enbes di flor of krans un donacion na 
Stichting B.O.B Aruba (Bevolkings 
Onderzoek Borstkanker). 

“Señor ta mi wardador, mi’n tin falta di 
nada Den cunucu di yerba berde e ta po- 
nemi sosega. E ta hibami na awa trankil, 
Pa mi bolbe haña forsa”. 

Salmo: 23 


A fayese inesperadamente: 



Sra. Carmen Ortensia 
Donata-Kelly 

Mihor conosi como “Tensha” 

*25-l1-1960 fl4-12-2014 

Na nomber di su esposo: 

Gabriel Donata 

Su yiu:Junaica Donata y Davy Aparoe 
Su mayornan: 

fMaria Kelly-Orman y fNicolaas Kelly 

Su Rumanan: 

fStella Kelly y famia 

Eddy Clement y famia 

Filomena (Mena) Meulens y famia na Hu- 

landa 

Telma Rock y famia 

Robert (Ronny) Clement y famia 

Norma Clement y famia na Merca 

Grecia Clement y famia na Hulanda 

Roland (Anchi) Clement y famia 

Marcelino (Cheche) Clement y famia na 

Hulanda 

Daniel Clement 

Veronica Clement y famia 

Tanta:Martilia Ruiz y famia 

Omo: Leoncito (Joonchi) Orman y famia 

Swa/Cuna: 

Mario (Mai) Donata y famia 
fFrancisco (Chico) Donata 
Bruniquilda (Ilda) Chirino y famia na Cu- 
racao 

flmelda Donata y famia 
Benny Donata y famia 
Cosme (Dodo) Donata y famia 
Weinceslao (Wein) y famia 
Mariano (Janny) y famia 
Primo y primanan, subrino y subrinanan, 
comer y compernan, bisiñanan,amistades, 
conosirnan, su colleganan y ex colleganan di 
trabow, Staff y Personal di SABA Paviljoen 
y Maristella, demas famia : Donata, Kelly, 
Ruiz, Orman, Clement, Meulens, Rock, 
Kock, Hennep, Chirino, Franken, Canela, 
Selassa, Trimon, Goeloe, De Cuba, Ho- 
evertsz, Croes, Hoeky tur esnan cu nos por 
a lubida den e momentonan dolorosonan 
aki, ta wordo invita pa e acto di entiero cu 
lo tuma lugar dia diasabra 20 di december 
2014 na Misa Pro-Cathedral San Francisco 
na Playa, despues saliendo pa Santana Ca- 
tholico Pastoor Kranwinkel na Paradera. E 
restonan mortal di “Tensha” lo ta reposa for 
di 2’or di atardi den MisaPro-Cathedral San 
Francisco na Playa. 

Adres pa condolencia: Aurora Funeral 

Home, Cumana 76, diabierna 19 di Decem- 

ber, di 7’or pa 9’or di anochi 

Deseo di famia ta bin bisti na colornan 

alegre. 

Despues di entiero nos no ta ricibi bishita di 
condolencia na cas. 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo 33 

Cu imenzo tristeza den nos Curazon pero conforme cu 
Boluntad di Dios 
A bai sosega den braza di Señor 



Leandro Andres Henriquez 

Mihor conoci como "Dedechi" of "Padu" 
★10-11-1928 -jT7-12-2014 

na bida ex empleado di LAGO y Director di Botica Santa 
Anna N.V. 


Na nomber di su: 

Esposa: Violeta Margarita Henriquez Diaz 
Yuinan: 

Cynthia Henriquez 

Leandro (Buchi) y Mayra Henriquez-Boezem 

Evelyn y Juan Tito Tromp-Henriquez 

Ilse y Juan Pedro-Henriquez 

Griselda (Lita) y Luis Landa Palme-Henriquez 

Nieto y Nietanan: 

Ellrich y Jerisa Henriquez Lampe 
Lizayra Henriquez 
Elduard (Chubit) Henriquez 
Leandra Pellicer 

Joalyne y Joward de Cuba-Tromp 
Naika Tromp 
Giandric Tromp 

Aschwin Pedro y Deborah Boscart 
Aschlyn Pedro 

Leonardo (Johnny) Landa Palme-Henriquez 
Manera Nieta: Jerrely Franca 
Bisanieto/nieta: Damian Henriquez 

Jayant de Cuba 
Jayashree de Cuba 
Jayesh de Cuba 

Rumannan: 

jjosefa Franca Henriquez y famia 

Sra. Viuda Agueda (Eda) Vrolijk Henriquez y famia 

Maria Henriquez 

Sobrino y sobrinanan, ihanan comer, compernan y demas famia 
Amiga di cas: Monique Lacle 
Su Comper: Eddy Toppenberg 

Su ex coleganan di Lago y Botica Santa Anna N.V. 

Demas Famia: Henriquez, Diaz, Boezem, Tromp, Pedro, Lan- 
da-Palme, Pellicer, de Cuba, Lampe, Vrolijk, Franca, Figaroa, 
Flores, Wolter, Dennert, Nieuwkerk, Molina, Lacle, Malmberg, 
Martis, Habibe, Coronel, Amaya, Martinez, Labad, Guadarra- 
ma, Morato, Batista, Soto, Infante, Kelly y Marin. 

Nos kier a pidi nos disculpa si nos por a lubida un of otro famia 
den nos tristesa. 

Acto di entiero lo tuma lugar dialuna 22 di december 2014 pa 
4’or di atardi na misa Pro-Cathedral San Francisco di Assis na 
Playa despues pa Santana catolico na Playa. E restonan mortal 
di nos defunto stima lo ta reposa for di 2’or di merdia na Misa. 

Adres pa condolencia: Aurora Funeral Home diasabra 20 di de- 
cember di 7:00 PM pa 9:00 PM 

Nos ta lamenta cu despues di entiero nos no ta ricibi bishita di 
condolencia na cas. 


“ Señor ta mi wardador, mi n’ tin falta di 
nada; Den cunucu di yerba berde, E ta 
ponemi sosega. E ta hibami na awa tran- 
quil, pa mi bolbe haña forsa.” 

Salmo 23:1,2,3 

Cu inmenso tristeza na nos curazon, 
nos ta participa fayecimento di: 



Julio Jansen 

mihor conoci como: “Juchi” 
condecora como Ridder in de Orde 
van Oranje-Nassau 
20 december 1928 - 
17 december 2014 
ex-futbolista di RCA y Inter, ex- 
empleado di LAGO 


Na nomber di su: 


esposa: Olivia Jansen-Paesch 


rumannan: 

f Francisco “Doei” y f Juanita Jansen- 
Kelkboom y yiunan 

f Maria y f Dominico Kock-Jansen y 
yiu 

f Laureano “Rin” y f Luisajansen-Kock 
y yiunan 

f Carmen y f Waldemar Samson-Jan- 
sen y yiunan 

f Higenio “Fenchi” y Aurora Jansen- 
Frans y yiunan 

sobrino (a) mescos cu yiu: 

Dolfi y Ina Jansen-Martis y yiunan 
Tesheena Brown 

swa y cuñanan, sobrino y sobrinanan 

famiajansen, Brown, Paesch, Bikker, 
Thodé, Helman, Nahar, Stamper, Mar- 
tis, Bitorino, Irwin, Kock, Frans, Chun- 
dro, Samson, Orman, Vrolijk, de Weev- 
er, Tromp, Erasmus Kelly, Fingal y 
demas famia ta invita tur amigo, bisiña y 
conoci pa asisti na e acto di entiero cual 
ta tuma lugar dialuna 22 di December 
2014 pa 4 ? or di atardi saliendo for di 
Misa Santa Teresita pa santana catolico 
na San Nicolas. E resto mortal lo ta re- 
posa for di 2'or di atardi den Misa Santa 
Teresita na San Nicolas. 

Adres pa condolencia: the Olive Tree 
Funeral Home - Cumana 
Diadomingo 21 december 2014 di 6 ? or 
pa 8 ? or di anochi 


Nos ta lamenta cu despues di entiero 
nos no por ricibi bishita di condolencia 
na cas. 

Nos kier a pidi nos disculpa si nos por a 
lubida un of otro famia den nos tristeza. 

Porfin, despues di casi 4 luna despues eleccion: 

Gobierno nobo di St. Maarten di 6 minister a huramenta ayera 


WILLEMSTAD/PHIL- 
LIPSBURG - Ayera tardi 
3or, e gabinete nobo di St. 
Maarten porfin ta hura. 
E gabinete sinembargo 
lo consisti di solamente 6 
minister. Manera tur cos 
tabata indica, e gobierno 
nobo lo ta encabesa pa e 
politico veterano Marcel 
Gumbs. 

E constelacion di gobierno 
ta un poco peculiar. Prome 
minister Marcel Gumbs lo 
ta alabes minister encarga cu 
Planificacion Urbano, Bebi- 
endo Popular, Medio Ambi- 
ente y Infrastructura. 

Na Australia 


Minister di Husticia Dennis 
Richardson saliente, lo keda 
ocupa e funcion aki, pero al- 
abes lo ta encarga den forma 
interino cu Salu Publico, La- 
bor y Asunto Social. 

Minister di Financia saliente 
Martin Hassink tambe lo 
keda den funcion. 

E minister a bisa cu e ta dis- 
puesto pa keda sinta na e 
puesto si e ser pidi, pero esa- 
ki lo ta pa 1 aña, pa e por haya 
chens di caba presupuesto 
2015. 

Rita Bourne-Gumbs, actu- 
almente cabes di scol lo bira 
minister di Enseñansa, Cul- 



tura, Deporte y Asunto di 
Hubentud. 


Claret Connor, director 
ehecutivo di Camara di Co- 
mercio y Industria di St. 
Maarten lo asumi e encargo 


di minister di Economia, 
Turismo, Telecomunicacion 
y Transporte. 

Minister Plenipotenciario di 
St. Maarten na Hulanda lo ta 
Josianne Artsen. 

Eleccion na St. Maarten ta- 
bata 29 di augustus ultimo. 
United People’ s Party (UP), 
lider pa e popular Theo 
Heyliger a gana eleccion na 
St. Maarten, pero e partido, 
contrai na su expectativa a 
cay net chikito pa un mayo- 
ria den gobernacion. UP a 
logra 7 asiento, siendo cu 8 
e lo tabatin mayoria. Den 
oranan di e mesun marduga, 
partidonan DP, Nacional Al- 


liance y United St. Maarten 
Party a firma un acuerdo di 
disponibilidad pa traha cu 
otro den e proximo goberna- 
cion. 

Pero despues di esey, a sigui 
henter un desaroyo. 
Wescot-Williams a bolbe 
retira su sosten na partido 
UP, consecuentemente na e 
coalicion, aunke esey no ta- 
batin influencia riba e mayo- 
ria cu e coalicion di Heyliger 
tin den parlamento. 

Awe tardi 3or, e 6 min- 
isternan lo hura den ofi- 
cina di gobernando Eugéne 
Holiday.Q 


Ocho mucha asesina y e mama a ricibi hinca 



SYDNEY (AP) - Ocho 
mucha y un muhe cu a 
ricibi herida di hinca, a 
wordo haya den un cas na 
un ciudad na parti noord 
di Australia, diabierna, se- 
gun polis a bisa. 

Polis ta kere cu e muhe di 
34 aña, cu tin herida na su 
pecho, ta mama di 7 di e 
muchanan, y cu e di 8 mu- 
cha ta yiu di un famia di dje, 
asina inspector di recherche 
Bruno Asnicar a bisa. E ta- 
bata ricibi tratamento pa su 
heridanan y su condicion 
ta stabiel, e ta interna na un 
hospital. 

Polis di Queensland a bisa 
cu nan a ricibi un yamada 
pa asisti na e cas na Manoora 
diabierna mainta, despues cu 
a reporta un muhe cu heri- 
danan serio. Ora cu polis a 
yega na e cas, nan a haya e 
curpanan di e muchanan den 
e cas. Nan edad ta varia entre 
18 luna pa 15 aña. 


cu oficialnan no a identifica 
niun sospechoso y cu nan ta 
interogando tur hende cu ta- 
batin contacto cu e famia den 
e ultimo 2 pa 3 dianan. 

“Na e momentonan aki, no 
tin necesidad pa preocupa- 
cion publico, si no cu e ta 
simplemente un evento ma- 
sha tragico,” Asnicar a bisa. 
“E situacion ta bou di con- 
trol na e momentonan aki. 
No mester tin preocupacion 
pa niun hende cu ta pafo di e 
situacion aki.” 

Reaccion famia 

Lisa Thaiday, cu a bisa cu e 
muhe herida ta su prima, a 
bisa cu un di e yiu homber- 
nan di e muhe a bin cas y a 
haya su rumannan morto 
den e cas. 

“Mi ta bay cerca dje awo, e 
mester di consuelo,” Thai- 
day a bisa. “Nos ta un famia 
grandi...mi no por kere e cos 
aki. Nos a caba di haya sa di e 
pober criaturanan.” 


Asnical no a divulga con e 
muchanan a muri. 

E1 a bisa cu e no ta kere cu 
tin un asesino los, y cu po- 
lis ta papiando cu e muhe. 
Ora cu a puntr’e si e muhe 
ta un sospechoso, el a bisa 


E caya tabata cera cu sinta di 
polis, y lo mantene e escena 
di crimen pa por lo menos 
un dia, Asnicar a bisa. 

Algun dozijn polis a presenta 
na e cas, tabatin un multitud 


di hende local pafo di bari- 
cada di polis, algun di nan se- 
cando lagrima di nan wowo. 

“Eventonan asina ta masha 
dificil pa tur hende, y di mes 
pa polis tambe, nos tambe ta 
hende,” Asnicar a bisa. 

Dos tragedia den un 
siman 

E tragedia ta sosode na mo- 


mento cu ainda Australia ta 
conmovi pa e shock di loke 
a sosode na un cafe na Syd- 
ney na comienso di siman. 
Dialuna, un homber arma a 
drenta un cafe memey di ciu- 
dad y a tene 18 hende como 
rehen. Dos di e rehennan a 
perde nan bida, despues di 
un confrontacion entre polis 
y e homber arma. E homber 


tambe a perde su bida den e 
confrontacion aki. 

Prome minister di Australia, 
Tony Abbott a bisa den un 
declaracion cu loke a sosode 
ta kibra hende su curason. 
“Tur mayor lo sinti un triste- 
sa inmenso pa loke a sosode. 
Esaki ta un crimen increibel. 
Nos ta bibando dianan dificil 
na nos pais,” el a bisa.Q 


CHAMPIQNS 


GRAND 

RE-OPENING 

SATURDAY I DECEMBER 20 

30% DISCOUNT 

ON FOOD & BEVERAGE BETWEEN DEC. 20 - 22 


NEW MENU - NEW DESIGN 
HIGH DEFENITION FLAT SCREENS 


Champions Sports Bar & Restaurant 

is located at Marriott Aruba Ocean CLub. 
Palm Beach, Aruba - T. 520 6985 / 520 6943 


We accept debit and credit cards. 

Aruba Taekwondo Bond a reconoce y honra atletanan den taekwondo cu tabata e miho di 2014. Taekwondo ta un arte marcial cu a nace na Korea. E palabra 
Tae-Kwon-Do ta nifica: Arte di man y pia. 

I Bo ta desea di distribui informacion importantepa epueblo. 
Yama nos na 5827800 ofe-mail: accounting@bondia.com y 
nos tapercurapa bo informacion ta yega su destino. 

Nos servicio ta encera tur sorto dipromocion 
riba flyer, booklet, etc. 

PANORAMA SOCIAL 



Blueclaws cu cena di Pasco 



Diasabra ultimo e ekipo 
di Blueclaws den e catego- 
ria 13 y 14 aña a tene nan 
cena di Pasco. 

Den un ambiente cu hunga- 
do, coach, mayornan y famia 
a bini hunto na Centro di 
Bario Tanki Leendert. 

Coach Giovanni Locadia a 
habri e anochi yamando tur 
presente bon bini. E1 a duna 
un splicacion completo di 
inicio di e aña deportivo te 
awor na e momento cu e 
campeonato no a fmalisa 
pero e team a clasifica si y na 


januari lo lucha pa e titulo di 
campeon. 

Un team cu tabata demo- 
tiva a sabi di crece despues 
di un campamento cu e di- 
rigentenan a organisa e team 
ta forma un unidad fuerte y 
ta den e gana pa tin victoria. 
Tur e atletanan hunto a sabi 
di uni y respalda otro como 
un ekipo. 

Mayornan y fanaticonan ta 
duna nan sosten moral y tin 
mayor ta bay semper e miya 
extra pa e team. Giovanni a 
expresa su gradicimento na 
un y tur cu a yuda yega cu e 




team asina leu. 

Mayornan mes a prepara e 
cuminda. Nan a demostra 
cu nan sa hopi di cushina y 
ta practica esey bon tambe. 
E bar tabata bon surti cu 
tur clase di refresco y juice, 
manera mester ta na un ac- 
tividad di mucha. 

E muchanan a gradici nan 


coach y e chistenan no por a 
keda afo. 

Esunnan presente a haya e 
oportunidad di midi nan 
conocemento y sabiduria cu 
un tremendo seso sport. E 
sport a resalta mientras cu e 
seso no a bin dilanti manera a 
spera. E team ganado a bay cu 
e premio maximo. □ 


Tur anochi Nobena di Aguinaldo riba Plasa di Gradicimento organisa pa Asocol 



ORANJESTAD - Dia- 
mars ultimo, Asociacion 
Amigos de Colombia 
(Asocol) a cuminsa nan 
nobena di aguinaldo pa 
tur muchanan riba Plasa 
di Gradicimento dilanti 
Pricesmart. 

Sr. Nicolais Ponson kende 
ta presidente di Asocol a de- 
clara na Bon Dia Aruba cu 
aña pasa nan a bin cu e activ- 
idad aki cu tabata uno basta 
bishita. E aña aki atrobe e en- 
tusiasmo di e mayornan y e 
participacion di e muchanan 
ta grandi. 

Nan tin mas cu shen 
muchanan inscribi cu ta par- 
ticipa den e nobena di agui- 
naldo aki. Nan a traha un 
pesebre grandi pa asina reali- 
sa tur e anochi aki pa 7.30’or 
e nobena di nacemento di 
Niño Hesus. 

E nobena aki ta culmina dia 
24 di december anochi. E dia 
aki nan lo reparti un regalo 
pa e muchanan. 

Mensahe di Pasco y Aña 



nobo 

Igualmente sr. Ponson a 
expresa su mensahe pa tur 
amigo di Colombia, ya sea 
miembro of no miembro di 
e asociacion, pa disfruta di e 
temporada special aki. “Ban 
disfruta y comparti hunto.”, 
el a bisa. Tambe el a declara 
cu e temporada aki ta uno 
importante pa nos integra nos 
mes y cada un di nos expresa 


nos sentimento di amor, paz 
y prosperidad pa henter co- 
munidad di Aruba. 

Presidente di Asocol a expre- 
sa su sentimento di bienestar 
pa henter nos comunidad. 
“Cu aña 2015 lo ta uno yen 
di bienestar pa nos tur; y pa 
mantene union entre nos 
tur semper. Pero semper po- 
niendo Dios nos dilanti,” el a 
declara na Bon Dia Aruba. □ 

Miho atletanan di aña 2014 den taekwondo 



ORANJESTAD - Aruba 
Taekwondo Bond bao di 
direccion di e Presidente, 
Marilu de Veer, a recon- 
oce esunnan cu a logra 
pasa pa nan faha preto y 
tambe a honra e atleta- 
nan cu mas a destaca na 
aña 2014. Pa yega na faha 
preto ta tuma un atleta e 
disciplina pa un periodo 
di dos aña, cada 6 luna ta 
pasa un examen pa un tip 
te na momento cu yega na 
e faha preto mes. 

Esunnan cu a ricibi nan cer- 
tificado pa ta Maurchs Juan 
Croes, Chaira Isabelle Pet- 
rocchi, Andrew Anthony 
Lopez, Sophia Alessandra 
Petrocchi, Stargell Raimbert 
de Cuba, Juda Tiara Me- 
jia, Jonathan Drahcir Benz, 
Fouwchia Mellory Hasel- 
hof y Christiaan Sebastiaan 
Croes. 

E atletanan cu mas a destaca 
durante 2014 ta seguramente 
Stuart Smit, un atleta di ren- 
dimento halto den categoria 
adulto. E ta e atleta cu mas a 
destaca den historia di Aruba 
Taekwondo Bond. Durante 
e aña aki el a logra e titulo di 
Campeon di Hulanda (me- 
daya di oro), a logra medaya 
di brons durante “Juegos 
Odesur,” medaya di brons 
den “Cualificatorio para 
Juegos CC,” medaya di brons 
na e “Open Santo Domingo” 
y tambe a logra medaya di 
brons na e Campeonato Pa- 
namericano di TKD. 

Monica Pimentel tambe a 
clasifica como ganado abso- 
luto di medaya di oro den e 
campeonato nacional di Hu- 
landa. Chiarra Petrocchi den 
categoria Cadet a gana meda- 
ya di oro durante e “Canada 
Open,” a gana medaya di pla- 
ta na “Canada Open” y a par- 
ticipacion den e campeonato 
mundial. Sofia Petrocchi Ca- 
det a logra medaya di plata na 
Canada. Angelo Rodriquez 
ta e atleta cu mas a destaca 
den categoria hubenil. Ha- 
keem Lowe a gana medaya 
di oro na e “Santo Domingo 
Open” y medaya de brons na 
e “Bolivia Open.” 

Presidente di e asociacion, 





Marilu de Veer a desea tur e 
atletanan hopi exito y a duna 
un bunita discurso den cual e 
ta stimula e hobennan cu ta 
practica e deporte aki. “De- 
terminacion y perseverancia 
ta e armanan pa exito y mi ta 
mira esaki bek den cada un di 
boso, sigui asina.” Y nan fmal 
a desea tur atleta y nan del- 


egacion feliz dianan di fiesta 
y un prospero y exitoso aña 
2015. 

Taekwondo ta un arte mar- 
cial cu a nace na Korea. E pal- 
abra Tae-Kwon-Do ta nifica: 
Arte di man y pia. E origen 
di Taekwondo ta un misterio 
pa mas di 5000 aña di historia 
Koreano. □ 

DEPORTE 


Gniapa fanaticonan 


Resumen di lingo e basico di baseball 





Meatball ta significa: un tiro 
facil pa dal, usualmente di- 
lanti e parti memey di e base; 
Mendoza line ta significa: un 
averahe di bateo rond di .200; 
Moon shot ta significa: un 
home run halto y largo; 

Nail down ta significa: mane- 
ra cu “logra un victoria.” Ta 
referi cu un relief pitcher ta 
termina e wega; 

On the screws ta significa: 
ora cu un batiado ta dal e bala 
duro. Tambe ta referi na “on 
the button.”; 


na un grupo di hungado cu ta 
para na un distancia di 20 pia. 
E hungadonan lo purba tira 
e bala bek mas lihe cu por. E 
batiado ta dal di regreso e bala 
tira. (Algun stadion ta prohibi 
e wega di pepper pasobra e 
tironan por termina den tri- 
buna y dal publico); 

Pick ta significa: un defensivo 
wega bon haci pa un hungado 
riba un rolling; 

Pickle ta significa: un run- 
down; 


Painting the black ta significa: 
ora cu un pitcher ta tira e bala 
riba e fmal di e plato; 

Pea ta significa: un bala cu ta 
biaha riba velocidad halto, sea 
bati of tira;, Pepper ta signifi- 
ca: un ehercicio comun di pre 
wega unda cu un hungado ta 
dal un rolling y bala riba linea 


Punchout ta significa: un 
strike out; 

Rhubarb ta significa: un pelea 
of discusion; 

Ribbie ta significa: un otro 
manera di bisa RBI; 

Rope ta significa: un linea 
recta duro bati pa un batiado. 
Tambe “cabuya vries.”; 
Rubber game ta significa: e 
wega decisivo di e serie; 
Run-down ta significa: ora cu 
un hungado na base ta wordo 
gara entre basenan y hunga- 
donan den e cuadra; 

Ruthian ta significa: cu gran 
poder; 

Seeing-eye single ta significa: 


Bon Dia Aruba ta bin cu e 
nificacion di e palabran- 
an cu ta wordo uza den 
baseball. Esaki ta pa yuda 
e fanaticonan mas riba e 
comprondemento di ter- 
minologia di baseball. Aki 
ta e resumen di henter e 
siman riba e terminologia 
di baseball. 

In the hole ta significa: e bati- 
ado despues di esun cu ta riba 
e deck pa bati; 

Jam ta significa: ora cu un ba- 
tiado ta ricibi un tiro cerca di 
su man, e ta “jammed.” Tam- 
be un pitcher cu ta haya su 
mes den problema, e ta den 
un “preta.”; 

Leather ta significa: ta referi 
na con bon un hungado ta 
hunga defensivamente of ta 
handle cu e glove. Ex: “e ta 
flash algun leather durante 
wega.”; 




t 

cu ta gadonan den cuadra pa un 
hun- base hit. □ 


■ I 


un bala riba tera suave 
haya su caminda entre 



C.B. Piedra Plat/SV Britannia a entrega 
premio na Omar Tromp 


ORANJESTAD - Reci- 
entemente C.B. Piedra 
Plat / SV Britannia a tene 
su grandioso recaudacion 
di fondo unda cu a rifa 
un quart-racer. Manera 
mundo deportivo ta na 
haltura y organisacionnan 
C.B. Piedra Plat / SV Bri- 
tannia for di basta aña 
atras a cuminsa cu recau- 
dacion di fondo pa un dia 
por yega na un veld di fut- 
bol sintetico. 


Awor cu e soño ta birando 
realidad y a tene un otro re- 
caudacion fondo unda cu a 
rifa un quart. Pa sorpresa di 
tur hende e feliz ganado a re- 
sulta e DT sr. Omar Tromp. 
Despues di a regla algun 
detaye e siman aki e quart 
a wordo entrega na Omar 
Tromp pa e presidente di SV 
Britannia sr. Jorge Jansen. 

Directivanan di C.B. Pie- 
dra Plat / SV Britannia kier a 
gradici tur persona, instancia 


y comercio cu a coopera cu e 
rifa aki y nos tur por ta sigura 
cu e fondonan ta wordo bon 
uza pa e proyecto di yerbe 
sintetico. 

Actualmente directiva ta ter- 
minando e ultimo detayenan 
rond di e veld y e preparacion 
a cuminsa pa e apertura ofi- 
cial cu lo tuma luga den luna 
di februari 2015. Nos kier a 
felicita Omar Tromp pa su 
contribucion y cu e lo gosa di 
su quart. □ 

Navegantes del Magallanes ta gana un wega preta 



CARACAS, Venezuela - 
Liga Venezolano di Base- 
ball Profesional (LVBP) 
a continua unda cu Le- 
ones ta logra un victoria 
importante, mientras cu 
Tigres ta perde nan wega 
y Navegantes ta gana su 
wega cu tabata preta. Awe 
e campeonato ta sigui. 


Leones del Caracas a gana 
Bravos de Margarita cu e 
score di 9-1. Leones ta dal 13 
hit y ta comete 1 eror; Bravos 
ta dal 4 hit y no ta comete 
eror durante e wega. Pitcher 
ganado tabata Yoanner Ne- 
grin (3-3) mientras cu Cesar 
Valdez (1-2) ta bay cas cu e 
derota. 


Navegantes del Magallanes 
ta gana Tigres de Aragua cu 
e score di 3-1, den un wega 
cu tabata preta. Navegantes ta 
dal 9 hit y ta comete 1 eror, 
pero Tigres tambe ta dal 9 hit 
y no ta comete eror. Jose Mi- 
jares (2-2) ta termina pitcher 
ganado y Renee Cortez (2-1) 
ta bay cu e derota. 



Aguilas del Zulia ta gana Ca- 
ribes Anzoategui cu e score 
di 9-2. Aguilas ta dal 12 hit 
y ta comete 1 eror, mientras 
cu Caribes ta dal 5 hit y ta 
comete 1 eror. Pitcher gana- 
do tabata Yeiper Castillo (3- 
2) y Eric Niesen (1-1) ta bay 
cu e derota. 

Cardenales de Lara ta perde 
contra di Tiburones de La 
Guaira cu e score di 9-1. 
Cardenales ta dal 3 hit y ta 
comete 1 eror, mientras cu 
Tiburones ta logra dal 13 hit 


y no ta comete eror durante 
e wega. Junior Guerra (5-4) 
ta bay cu e victoria y Carlos 
Hernandez (1-2) ta bay cu e 
derota. 

Awe tardi weganan di LVBP 
ta continua, unda cu e prome 
wega ta cuminsa pa 4’or entre 
Tigres de Aragua y Carde- 
nales de Lara, 5:30 Aguilas 
del Zulia contra Navegantes 
del Magallanes, 7’or Leones 
del Caracas contra Caribes de 
Anzoategui, y 7’or Tiburones 
de La Guaira contra di Bravos 
de Margarita.Q 


Mourinho a confirma renobacion di 
contract di Hazard cu Chelsea 



LONDON, Inglatera - ayera cu e centro campo “Blues,” lo renoba su con- 
E coach di Chelsea, Jose Belga Eden Hazard, un tract cu e club di London. 
Mourinho, a confirma di e hungadonan strea di 



“E lo bay firma (e renoba- 
cion). E club semper a bisa 
mi cu e situacion lo conclui 
cu e firma di un contract 
nobo, y esey ta algo cu nunca 
a preocupa mi,” e Portugues 
a bisa prome cu e wega con- 
tra di Stoke. 

Hazard, di 23 aña, a yega 
Chelsea na 2012 procedente 
di Lille pa 32 miyon di libra 


(40 miyon di euro). E ta un 
piesa clave di e team Zuid- 
west di e capital Britanico. 

E temporada aki, e centro 
campo Belga, di ken tin un 
rumor cu ta e obhetivo di 
Real Madrid y Paris Sain- 
Germain (PSG), entre otro, 
a anota nuebe tanto y a duna 
ocho asistencia den 21 wega 
hunga. Q 



Myers ta bay cu San Diego Padres 


FLORIDA, Merca (AP) - Rays, Padres 
y Nacionales a completa un transaccion 
cu ta involucra 11 hungado, y cu a manda 
e outfielder Wil Myers di Tampa Bay pa 
San Diego. 

E cambio tabata anuncia oficialmente ayera, 
dos dia despues cu Rays a acepta di deshaci di 
e Nobato di Aña di 2013 den Liga Americano. 


E president di team, Matt Silverman, a indica 
cu e transaccion lo haci cu Tampa Bay bira 
“mas competitivo na 2015 y den e futuro.” 

Tampa Bay a ricibi cinco hungado; e catcher 
Portoriqueño Rene Rivera, pitcher Burch 
Smith y Jake Bauers, tur di Padres, y e out- 
fielder Steven Souza Jr. y e pitcher di menor 
Travis Ott di Nacionales. □ 

Chauffeur ta bira malo tras di stuur y a boks 



CUMANA — Diaranson 
atardi, ta sosode un ac- 
cidente na Cumana, ta 
manda un patruya na e si- 
tio. 

Na yegada nan ta bin com- 


pronde cu e chauffeur di un 
Nissan Platina a bira malo 
tras di stuur y a bay dal contra 
e cura di cas y a kibra esaki. 

Mesora a pidi presencia di 
ambulance. Na yegada per- 


sonal di ambulance a trata e 
cabayero na e sitio y despues 
familiarnan mes a transporte 
pa hospital pa un checkup 
medico mas avansa, aparente- 
mente su sucu a baha y esey a 
pone bira malo y a boks. Q 



Chauffeur burachi ta causa accidente cu herido 


PARADERA— Polisnan a bay na haltura 
di Pacifico na Paradera pa un accidente. 
Na e sitio, Polisnan a mira cu ta trata di un 
dalmento entre un pickup y un auto di en- 


trega. 

E pasahero y e chauffeur di e auto Hyunday 
H1 a keda herida y hiba poli cu ambulance. E 


chauffeur N.T. naci na Jamaica di 36 aña, di e 
Chevrolet tabata bou di influencia di alcohol y a 
keda deteni pa investigacion.Q 


Chauffeur no a paga tino den trafico y a 
ocasiona accidente 



KUDAWECHA - Diabierna 
mainta riba caminda di Ku- 
dawecha chauffeur di un Mit- 
subishi Lancer a perde control 
y bay dal tras di un pickup Nis- 
san su dilanti. 

Polis nan a yega na e sitio y a con- 
stata cu tin dos auto riba caminda 
y un Van staciona banda di ca- 
minda cu tambe ta envolvi. Segun 
e chauffeur di e Van e ta bahando 
di pariba a wak con e Mitsubishi 
Lancer cora a desvia na man dre- 
chi y robes. Pa no dal riba dje, e 
chauffeur di Van a perde control, 
a subi acera y kap taira. Segun e 
chauffeur di e Lancer el a desvia 
pa e truck di serlimar cu supues- 
tamente tabata bin den su banda. 
Pero esey no te caso, ya cu e truck 
tabata piki sushi pazuid di camin- 
da. E pickup Nissan tabata riba ca- 
minda para na e T-weg. E chauf- 
feur di e Lancer no a tuma nota cu 
e pickup ta para y dal su tras basta 
duro. Polis a atende cu e caso. □ 

Ladron ta bay cu articulo di 
den camber di hotel 

PALM BEACH—Central ta manda Polisnan na Riu Pal- 
ace, pa un keho di ladronicia. Na e sitio, Polis a papia cu e 
huesped L.J.G, kende ta bisa cu desconocinan a drenta den su 
camber y a bay cu algun articulo. Polis a tuma keho. Q 

Polis ta mata boa 

NOORD— Central ta manda Polisnan na un cas na Noord, 
pa yuda un muhe cu un colebra. Na yegada Polisnan ta mira 
un boa, na e otro banda di caminda. Polisnan a mata e boa y a 
bisa Serlimar pa pasa busca e cadaver. Q 

Homber desconoci ta haci 
desorden den cura 

SAN NICOLAS— Polisnan a bay den Rotterdamstraat pa 
un persona no desea. Na yegada, Polisnan a papia cu e habi- 
tante N, kende ta bisa cu el a tende desorden pafo. E1 a bay 
controla y a mira un homber desconoci, bisti cu un T-shirt 
blanco den su cura. E homber a core bay direccion panort y 
despues el a perde e homber di bista. Polisnan a busca den 
bisindario,pero no a topa cu e bishitante no desea. Q 

Muhe desconoci ta tira 
piedra riba cas 

SAN NICOLAS—Central ta manda Polisnan na un cas den 
Willem de Zwijgerstraat pa un persona sospechoso. Na e si- 
tio, Polis a papia cu e homber M, kende ta bisa cu un muhe 
color cla, ta cana bay bin dilanti su cas. E muhe a tira piedra 
tambe riba su cas. Polisnan a core controla den bisindario, 
pero no a topa cu e muhe. Polis a bisa e habitante si e muhe 
bolbe, pa e yama Polis. Q 



Habitante ta lanta y haya homber 
desconoci den su camber 

ORANJESTAD— Central a manda Polisnan na Caya Frere 
Bernadinus pa un kiebro den un cas. Na yegada Polisnan a 
papia cu e homber S, kende ta bisa cu e tabata drumi, ora cu 
el a tende un homber desconoci den su camber. S a cuminsa 
bringa cu e homber y a purba gara e ladron, pero no a logra. 
E homber a core sali via e porta di cushina. Central a wordo 
poni na haltura y Polis a tuma e keho. Q 

Ladron ta bay cu basta placa 
di den cas 


TURIBANA - Diahuebs anochi 
habitantenan di Turibana a gara 
un hende homber desconoci 
riba nan propiedad. 

Segun e habitantenan, supuesta- 
mente e persona aki lo tabata hor- 
tando un rato prome den un auto. 
Aki e habitante a logra gara e per- 
sona y yama Polis. 

Patruya di Noord a yega na e sitio y 
a detene e homber.Q 


Hoben ta cana cu pistol den tas 



MORGENSTER— Central ta manda Polisnan na Mor- 
genster na un cas pa un kiebro. Na e sitio, Polisnan a papia 
cu e homber D, kende ta bisa cu el a sali di su cas dia 16 di 
december y a laga e cas bon cera. E1 a bisa cu desconocinan a 
drenta den su cas y a bay cu un suma di 20 mil florin, for di su 
cashi di paña den camber. Polisnan a bisa pe bay Recherche 
pa duna keho, mirando cu ta trata di un suma grandi. Q 


ORANJESTAD— Central a manda patruya na haltura di Budweiser Bar, pa un situacion 
sospechoso. Na e sitio, Polis a papia cu e homber kende ta bisa cu e tabata core den Golet- 
straat, ora cu el a mira algun mucha homber sospechoso. Un di e mucha homber tabatin un 
tas preto. Despues e homber a mira un mucha homber saca un pistol di den tas y a mustra un 
otro mucha homber. Despues el a bolbe pone bek den e tas. E mucha homber ta bisti cu un 
T-shirt preto y ta color scur. Polisnan hunto cu e homber a bay busca den bisindario, pero no 
a haya ningun hende. Q 


Ladron ta drenta den cas na 
Tanki Leendert 

TANKI LEENDERT— Central ta manda Polisnan na un 
cas na Tanki Leendert, pa un kiebro. Na e sitio, Polis a papia 
cu e muhe F, kende ta bisa cu desconocinan a drenta den su 
cas via di bentana patras di e cas. Nan a bay cu algun articulo. 


Awa di beerput ta molestia bisiña 

ORANJESTAD— Central ta manda Polisnan na un cas den Pampoenastraat pa un prob- 
lema. Na e sitio, Polis a papia cu e muhe WS di 79 aña, kende ta bisa cu e tin molester di holo 
malo di awa di beerput cu ta bin di e bisiñanan. Polisnan a mira realmente awa para den su cura 
cu ta holo hopi malo. Relaciona cu esey, Polisnan a bay na e cas den Caya Juancho Kock y ta 
papia cu e homber B naci na Haiti di 35 aña, y pone na haltura di e situacion. E1 a bisa cu e lo 
laga haci e pos bashi. B a bisa cu e sa cu no ta prome biaha, pero cu W, tur ora ta haci fastioso. 
Polis a duna B, un boet. □ 

Minister Otmar Oduber 

Aruba a perde un gran musico y ser humano 
pero legado di Hildward Croes lo sigui biba entre nos 


Ora e noticia a drenta cu 
Hildward Croes a fayece 
na Colombia, un tristeza 
grandi a wordo sinti tur 
rond Aruba. Ta trata aki 
di un persona durante 
su carera musical a hiba 
nomber di Aruba den hal- 
to internacionalmente, un 
compositor, areglista y un 
pasion grandi pa su isla. 

Hildward a toca hunto cu en- 
tre otro Wilfrido Vargas, Chi- 
chi Peralta y Juan Luis Guer- 
ra. E por a sigui su carera riba 


nivel internacional, pero el a 
dicidi di establece un biaha 
mas na su baranca stima y aki 
el a sigui su carera musical. 
Como Minister di Cul- 
tura, mi no tin palabranan 
pa gradici su persona e gran 
contribucion cu Hildward a 
duna na nos folklore, na nos 
musica, na nos hendenan y 
na nos hobennan. Un perso- 
na cu semper tabata bay bon 
cu tur musico, tabata duna 
conseho na tur esunnan cu 
tabata yega cerca dje, tabata 
busca formanan innovativo 


pa creacionnan musical y a 
demostra liderazgo pa para pa 
nos musica y nos musiconan. 
Specialmente e ultimo aña 
ma reuni diferente biaha cu 
Hilward como representante 
di musica y no por bisa otro 
cu durante e reunionnan na 
un manera respetuoso el a 
para semper firme pa su cre- 
encia, balornan y defendien- 
do su hendenan, buscando e 
miho caminda no solamente 
pa e agrupacionnan musical, 
pero pa Aruba en general. 
Riba nivel personal, mi por 


bisa cu mi a conoce Hild- 
ward pa hopi aña y nos taba- 
tin un bon amistad. Nos no 
tabata reuni constante, pero 
na momento cu nos tabata 
topa semper nos combersa- 
cionnan tabata hopi ameno. 
Ta duel mi hopi di mester 
bisa awor cu e gran musico y 
persona aki no ta cu nos mas, 
cu nos no lo por scucha su 
musica en bibo mas, pero di 
otro banda su legado musi- 
cal, su amor pa nos musica 
lo sigui biba cerca nada un di 
nos y mi ta sigur cu hopi lo 


tuma Hildward como ehem- 
pel y sigui su trayectorio den 
e mundo musical. Lamen- 
tablemente pa motibonan 
personal mi no lo ta na Aruba 
durante e dianan nos dilanti, 
pero mi lo ta sinti cu henter 
famia y amigonan e momen- 
tonan dificil aki cu nan ta 
pasando aden cu perdida di 
Hildward. Mi mas sincero 
condolencia na su mayornan, 
yiunan, rumannan y demas 
famia cu e perdida di un gran 
ser humano, cu Hildward 
sosega na paz.Q 


Carla Sno, specialista den psycho-oncologia naltalia: 

"Nunca bisa un pashent di cancer cu no tin nada mas pa yud'e" 



Recientemente Koningin 
Wilhelmina Fonds Aruba 
a tene un mainta di infor- 
macion pa tur e boluntari- 
onan envolvi den e parti di 
Thuiszorg, esta cuido di e 
pashent na cas. 

Durante e mainta aki Carla 
Sno, kende ta traha na Italia 
y ta psicoterapista specialisa 
den psicho oncologia, a inter- 
cambia di idea y experiencia 
cu esunnan presente. 

Carla Sno ta specialisa den 
pashentnan cu cancer y ta 
guianan den e fase terminal 
tambe. E meta di e mainta 
tabata pa informa y intercam- 
bia di ideanan y experiencia 
cu esunnan cu ta traha riba 
e tereno aki. Semper ta bon 
pa corda e personal di enfer- 
meria e balor di nan trabou. 
Mester laga nan sinti nan mes 
comprende door di otronan 
paso nan trabou no ta uno 
facil. 

Pa famianan ta dificil pa 
acepta cu nan ta bay perde 
un ser keri. Segun Carla Sno, 
e famia por ta hustamente 
manera un remedi pa e pash- 
ent. Si e famia acepta e situa- 
cion, nan por yuda e pashent 
den loke e ta desea. 


Ora famianan no kier acepta 
e situacion y e enfermedad, 
esaki por ta un obstaculo. Ta 
importante pa e personal di 
enfermeria haya cooperacion 
di e famia ya cu esaki ta alivia 



e trabou di ambos banda. Si 
e famia acepta, hopi cos por 
wordo resolvi y por e fami- 
anan por biba miho cu otro 
y yuda e pashent pasa su en- 
fermedad na un forma miho 
posibel. Tempo ta precioso y 
p'esey ta importante pa fami- 
anan acepta y uza nan tempo 
hunto miho. 

Carla Sno a sigui splica cu e 
papel di famia ta hopi impor- 
tante den e forma con e pash- 
ent ta deal cu su enfermedad. 


Tin biaha nan no ta riba e 
mesun liña y aki ta unda Car- 
la Sno ta bin aden. E ta duna 
guia na e pashent pero tambe 
na e famia pa yuda nan yega 
na otro y compronde e emo- 
cionnan envolvi. Nunca bisa 
un pashent cu no tin nada 
mas pe paso semper tin algo 
cu bo por yuda e pashent, sea 
ta un operacion of un thera- 
pie. Ta bin cambionan con- 
stante y mester tene cuenta 
cu e deseonan di e pashent. 

Trata di haci e pashent su bida 
mas agradabel mientras cu 
esaki ta posibel. Kisas e pash- 
ent kier bay sinta un rato pafo 
of e kier come algo specifico 



of kier bebe un tiki biña, tur 
ta cosnan cu e famia por yuda 
e pashent y cumpli cu tur 
su deseonan. Di e forma aki 
e pashentnan tin mas acep- 
tacion pa nan situacion y ta 
pasa nan ultimo dianan mas 
trankilo den seno familiar. 

Pa mas informacion riba e 
topico aki por tuma contac- 
to cu Koningin Wilhelmina 
Fonds Aruba na Spinozas- 
traat 9 ofvia telefon 5820412. 
Tambe por haya mas infor- 



macion via nos Facebook Aruba y website Koningin- 
Koningin Wilhelmina Fonds wilhelminafonds.com.Q 

Recientemente tabata di 
bishita na nos isla Barbara 
& Mario Diego di Brazil 
cu alabes ta e campeon- 
nan mundial di Salsa na 


Brazil. Segun Mario ta 
pa 7 biaha caba cu nan ta 
participa pa e titulo mun- 
dial di salsa 



Pachanga a ricibi bishita di exterior 


cu ta tuma luga na diferente 
pais nan rond di mundo y 
nan ta sali di dos luga, e aña 
aki fmalmente nan a logra e 
titulo maximo y e biaha aki a 
tuma luga na Brazil mes na 
unda nan ta biba. E pareha 
aki a gana como 
premio 2 x ticket pa Aruba y 
a biaha hunto cu e grupo di e 
programa di TV “ Hoje Em 
Dia “ cu a haci entrevista cu 
nan durante nan estadia na 
nos isla. Sr. Ricardo Croes 
di ATA a prepara un bunita 
programa pa nan y tambe 
a bishita algun di nos night 
clubnan y a duna un show di 
salsa y bachata den un nivel 
mundial. Nan a bishita e scol 
nobo di Pachanga na Sero di 
Patrishi y a duna un show di 
salsa y tambe a ricibi algun 
instruccion nan di 
baile di nos tumba Caribense 
di Oslin Boekhoudt. 

Ariba e potret nan por apre- 
cia Barbara & Mario Di- 
ego durante nan bishita na 
Pachanga y tambe na nos 
beachnan. □ 




Danki na donacion di Kiwanis Club ofAruba 

YMCA San Nicolas ta converti su biblioteca den un "Learning Center" 



ORANJESTAD - Den 
luna di Maart, YMCA San 
Nicolas a ricibi un dona- 
cion di parti di Kiwanis 
Club of Aruba di no me- 
nos cu Afl. 11.000,-. Cu 
e placa aki YMCA San 
Nicolas a haya oportuni- 
dad di converti su bib- 
lioteca den un "Learning 
Center” unda muchanan 
y hobennan por haci uzo 
di dje pa traha riba nan 
huiswerk, lesa buki y haci 
trabaonan educativo, par- 
ticipa den tayernan y hopi 
mas. 

Diariamente, YMCA Aruba 
ta haya bishita di un pro- 
medio di 300 mucha y ho- 
ben kendenan ta haci uzo di 
e facilidadnan. Den ultimo 
añanan YMCA a constata cu 
tin e necesidad entre mucha y 
hoben pa un espacio adecua- 
do unda cu nan por bin lesa 
buki un rato, haci uzo di in- 


ternet pa estudio pa scol y pa 
nan tin un luga adecua pa por 
prepara nan mes pa un tarea 
of proyecto di scol manera, 
entre otro un presentacion 
di "Power Point M den caso cu 
no tin e materialnan necesa- 
rio na cas. 

Ta di e forma aki cu a bin na 


e idea pa renoba e biblioteca 
existente cu no tabata wordo 
uza y converti esey den un 
espacio adecua pa mucha y 
hoben por desaroya nan mes 
riba e parti educativo. 

Cu ayudo di Kiwanis Aruba, 
YMCA San Nicolas por a 
renoba e biblioteca y haci’e 
un M Learning Center" cu un 
espacio adecua y comodo 
cu tanto bukinan tradicio- 
nal y electronico (iPads), un 
beamer conecta cu un tele- 
vision destina pa hobennan 
train nan "Power Point Pre- 
sentations". 

YMCA Aruba ta gradici Ki- 
wanis Club of Aruba pa haci 
e proyecto aki posibel pa e 
comunidad di San Nicolas y 
Aruba en general. 


Bob Steele a funda YMCA 
Aruba 58 aña pasa, dor di un 
necesidad pa bin cu un luga 
pa hobennan pa evita cu nan 
lo ta riba caya. Cu e lema 
“Without a cent, but with 
hope and prayer”, un grupo 


di persona a cuminsa cu e or- 
ganisacion y na 1958 a logra 
inaugura su prome edificio 
na Aruba. 

YMCA tin como meta pa 
crea personanan util y ha- 
bil den nos comunidad pa 
medio di brinda guia y mo- 
tivacion. YMCA Aruba a ex- 
pande su programanan pa in- 
clui programanan pa henter 
famia tambe, den añanan 70. 
YMCA ta ofrece diferente 
actividadnan manera cam- 
pamento pa mucha y hoben, 
recreacion deportivo manera 
p.e. volleyball y basketball y 
otro deporte, como tambe 
eventonan social. 

YMCA a cuminsa cu e prome 
“Tra’i Merdia” na Aruba, 
yama Ys Care (YMCA Care) 
24 aña pasa.Q 

Alhambra Casino ta celebra su 30 aña di existencia 




A 


Nl 


ORANJESTAD - Alham- 
bra Casino ta cumplien- 
do 30 aña di existencia. 
Bon Dia Aruba a comb- 
ersa cu tanto Alex Nieu- 
wmeyer (director ehecu- 
tivo) como Geritt Griffin 
(manager general) di 
Divi Hotels. Kendenan a 
comparti e storia tras di e 
casino aki y con e hotel a 
cuminsa. 

Sr. Nieuwmeyer ta conta 
cu e casino desde tempo 
cu e la habri semper tabata 
un preferi bou di e local. 
Esunnan encarga cu e dis- 
eño di e casino kier a duna 
esaki locual ta wordo yama 


un “Sprookjes gevoel”. Pa 
e motibo ey e edificio tin e 
nomber “Alhambra” y te dia 
di awe ainda ta mantene 
su diseño di palacio. 

Djis un cas riba lama 

Sr. Griffm ta conta cu e sto- 
ria di e hotelnan Divi a cum- 
insa ora cu un abogado a bin 
Aruba 

na un tempo unda tabata tin 
masha poco hotel riba e isla 
najuli di 1967. E abogado aki 
yama 

Walter Wiggins. Ora e la bin 
Aruba, e la gusta e isla asina 
hopi. Cu su deseo tabata pa 
tin un cas na banda di lama 
ya cu tur ora e bin e mes- 


ter a keda cerca hende. Ora 
e la acerca gobierno cu e 
proposicion aki. E gobierno 
a puntra sr. Wiggins cu si ta 
loco e ta. Cu e unico manera 
cu e por haya un pida tera 
banda lama ta si e traha un 
hotel. E homber aki tabata 
un abogado y e no tabata sa 
nada di industria di hotel. 
Pero despues gobierno a bisa 
e, traha e hotel. Y si e hotel 
tin tan sikiera 40 camber e 
ora nan por a duna sr. Wig- 
gins “tax- holliday) cual ta 
un temporada liber di im- 
puesto. Sr. Wiggens, como 
abogado a tende e palabra 
impuesto y esey si di biaha 
a cende un luz den su cabes. 


un camber y ora nan bin bek nan 
tabata bisa cu nan kier e camber ey 
specificamente. Asina e negoshi di 
Time-sharing a cuminsa tambe. 
Ora nan a traha Divi - Tamarijn, 
gobierno a bisa cu mester a laga un 
espacio memey di e dos edificionan 
pa local nan por disfruta di e beach. 

E casino 

Hende semper mester a bay e high 
rise hotelnan pa bay gamble, sr. 
Griffm ta conta. Anto e ora e com- 
pania a propone pa traha un casino. 
Na cuminsamento, e gobierno a 
bisa cu no ya cu tabata tin mester 
un cierto cantidad di camber den 
un hotel pa por tin un casino. E 
propiedad di Divi, e tempo ey ta- 
bata na rand di suficiente camber 
individualmente. 

Pero si tabata pone tur hunto, ta- 
bata tin mas cu suficiente. Pa e 
motibo ey gerencia di Divi a bay 
na nan bisiñanan esta Manchebo y 
puntra pa forma un grupo pa asina 
por tin e casino. Esaki no a bay bon 
y e ora Divi a dicidi di haci esaki 
riba su mes. 

E tabata rond di mesun tempo cu 
refmeria a cera y tur hende tabata 


hopi deprimi riba e isla. 

Divi, a dicidi di yuda Aruba cu 
empleo nan ta bay traha e casino. 
Mientras cu gobierno tabata para 
riba e echo cu mester a tin cierto 
cantidad di camber pa por yega na 
remarca pa un casino. 

Gerencia a splica 

cu si pone tur e propiedad hunto 
tabata tin mas cu suficiente. Ger- 
encia a propone un casino riba su 
mes y tambe un centro di entre- 
tenimento. E ora esey ta locual e la 
bira, un casino cu hopi entreteni- 
mento. 

E construccion di e casino a dura 
4 luna. E tabata e prome biaha cu 
hende a traha 24 ora sin stop riba 
un edificio. E dianan tabata consisti 
di 3 shift. Tabata tin asina hopi tar- 
dansa debi na tanto negociacion, cu 
e gerencia tabata determina pa caba 
cu e edificio prome cu temporada 
halto cuminsa. No tabata tin niun 
otro construccion tumando luga 
riba e isla den e temponan ey. Esaki 
a crea hopi empleado. 

Tambe nan tabata tin mester di 
hende pa traha den e casino. Pues 
na e momento ey a crea un “Al- 
hambra casino training school” cu 


a siña hopi hende con pa traha 
den un casino. Asina a crea un 
casino cu tabata parce un paleis 
conhuntamente cu un centro di 
entretenimento. 

E “greeter” 

Algo legendario di e Casino aki, 
ta cu e tabata tin un homber cu 
tabata cuminda tur hende na e 
porta. 

E meneer aki yama “Rogers”. 
Rogers tabata bisti na un Arabe, 
su filosofia ta cu niun hende ta- 
bata mag di drenta e casino sin 
duna un man of habri e porta 
pa nan. Rogers ta den Guinness 
World record como e homber 
cu e duna mas hende man riba e 
isla. Na su pecho riba su camisa 
e tabata tin un pin di Aruba, pero 
tiki tiki cu aña tur hende a cum- 
insa trece pins pe y asina e tabata 
tin un camisa yena cu tur sorto 
di pins di tur parti di mundo. 
Hende tabata bin bek, busca cua 
pin e no tabata tin y trece pe. Sr. 
Griffm ta conta cu Rogers ainda 
ta na bida pero no ta traha cu e 
casino mas. Hopi hende riba in- 
ternet tabata tin curiosidad pa sa 
kico a pasa cu su persona.Q 


Sr. Wiggins a haci locual e mes- 
ter a haci, e la bay bek New York 
y e la busca mas hende pa yuda cu 
trahamento di e hotel. E la traha e 
prome 40 cambernan cu a wordo 
yama “casita”. 

Ainda nan t’ey. Nan ta un tiki mas 
modernisa. E luga tabata yen tur 
ora, pa e motibo ey sr. Wiggens a 
keda traha mas camber. Pero hende 
a cuminsa bisa sr. Wiggens: “Bosa, 
si bo tin asina hopi camber bo mes- 
ter un frontdesk y un cushina y un 
restaurant”. Sr. Wiggens tabata bisa 
cu no sa di hotel, e djis tabata kier 
un cas banda di lama y gobierno 
a pone traha un hotel. Pero e la 
traha tur locual tabata tin mester. 
E restaurant hopi lihe a bira un di 
e miho restaurantnan yama “The 
Red Parrott”. 

Y asina e la cuminsa cu tur hende 
tabata keda bin Aruba. Y cada biaha 
mester a traha mas camber. 

Pa e motibo ey cada parti di Divi 
hotel ta uno diferente cu diferente 
tipo di camber 

pasa cada un a wordo traha den par- 
ti. E no a wordo traha di un solo bi- 
aha. Hende tabata keda bin bek na 
e mesun unidad. Nan tabata gusta 

Fraccion di MEP: 


BISTA 


“Gabinete Eman a desgracia e pais aki” 

Cu Gabinete Mike Eman 
den apenas 5 aña a hiba 
nos pais na un desaster 
financiero, economico y 
social, esaki ta un hecho 
bon conoci caba y cual 
ta ser confirma tambe pa 
tur instancia local y in- 
ternacional, manera IMF, 
Fitch, Standard & Poor’s, 
Control General, Conse- 
ho Consultativo, CFT etc. 

Sinembargo te cu awor e uni- 
co politico den Parlamento 
cu no kier mira con su min- 
istronan a desgracia e pais aki 
fmancieramente ta e lider di 
fraccion di AVP, Baba Herde. 
Siguiendo cu e tarea cu a 
wordo duna na dje pa de- 
fende Gabinete Mike Eman 
ciegamente, Baba ta keda 
insisti cu e maneho destruc- 
tivo di ‘eerst groeien en dan 
snoeien’ ta e miho maneho 
cu por a wordo ehecuta pa su 
gobierno. 

Den un reaccion recien di 
Baba Herde, su persona ta 
confirma cu debi na e mane- 
ho di gasta y sigui gasta sin 
limite - e deficit financiero di 
pais Aruba a yega te na 9.3% 
di GDP na 2014. Pa Baba 
esaki no ta algo dje grave ey 


ya cu segun su persona 
den aña 2015 su gobierno 
tin e intencion ‘serio’ di 
reduci e deficit aki te na 
3.2%. Sinembargo Baba no 
ta splica pueblo cu ta bon s 
posibel cu su gobierno lo 
por yega na 3.2% di deficit s 
na 2015, pero cu esaki ta 
rekeri cu mester tuma me- s 
didanan drastico (‘snoei- 
en’) cu ta suma na mas 
cu 258 miyon florin y cual 
medidanan siguramente lo 
corta te den weso di henter 
e pueblo Arubano. Y sin 
ningun tiki di berguensa 
Baba ta papia cu e snoei- ^ 
mento aki tin bendicion 
completo di CFT. 

Debe y interes 

Alabes Baba Herde ta lubida 
di splica pueblo cu den 2015 
nos debenan nacional lo sigui 
aumenta substancialmente, 
esta for di 3854 miyon flo- 
rin na 2014 te na 4066 miyon 
florin na 2015. Mescos ta e 
caso di interes riba e debenan 
cu tin wordo paga cu lo au- 
menta di 191 miyon florin na 
2014 te na 202 miyon florin 
na 2015. Pues esaki ta henter 
un scenario fatal di deficit y 
debenan (80% di GDP) crea 
pa Gabinete Mike Eman y 




cu segun CFT lo bay dura te 
cu 2040 pa yega na e mesun 
nivel di debe cu Gabinete 
Oduber a laga atras na 2009, 
esta 40% di GDP. Pa loke ta 
e supuesto inversionnan cu 
Gabinete Mike Eman a haci 
durante e ultimo añanan, ta 
un berguensa pa constata con 
CFT ta declara den su rap- 
port final cu “e inversion- 
nan for di e presupuesto di 
gobierno durante henter e 
periodo a keda hopi abao y ta 
resulta den menos cu 1% di 
e gastonan total den 2014”. 
Awor lo ta interesante pa 




haya sa di Baba Herde ta na 
kico y na unda tur e resto di 
fondonan di inversion a bay, 
despues cu su gobierno ap- 
enas a inverti menos cu 1% di 
e gastonan total. 

Masacre nacional 

Hecho ta cu Baba a cay den 
e mesun letania di su lider 
Mike Eman, ora e ta keda 
tira den cara di tur ciudada- 
no humilde cu ta e gobierno 
aki ta mata hamber di pueblo 
dunando reparatietoeslag y 
schoolkinderentoeslag na e 
trahado y famianan Arubia- 


no. Sinembargo den e me- 
sun rosea Baba no ta trece 
padilanti con su gobierno a 
masacra tur trahado y famia 
na Aruba door di aumenta 
e prima di AOV na 2014 cu 
1%, aumenta e BBO te cu 
2.5%, aumenta e prijs di cori- 
ente cu 15%, introduci un 
vastrecht pa coriente di Af. 
12,50, lo aumenta prima di 
AOV cu 1% na 2015, lo co- 
bra Af. 26,50 pa recoge sushi 
y lo aumenta contribucion 
di mayornan di Af. 75 te cu 
Af. 400. Tur e medidanan aki 
tin e clase trahado horca y na 
rand di desesperacion, ya cu 
nan no por sobrevivi mas na 
man di e gobierno aki. 

Por ultimo, partido MEP ta 
presenta un tabel den cual 
por mira un comparacion di 
e deficitnan durante Gabi- 
nete Oduber (2005-2009) y 
e deficitnan durante Gabi- 
nete Eman (2010-2014). Aki 
nos ta mira claramente cu e 
gobierno di AVP a crea 4 bi- 
aha mas deficit compara cu 
e gobierno di MEP, esta 347 
miyon versus 86 miyon. Anto 
ainda Baba no tin berguensa 
di sigui papia riba fmancia 
publico di Aruba cu su par- 
tido a malogra y desgracia?Q 


Prome Minister Eman: 

“Nos a pone como un prioridad y awe e ta wordo realisa” 



ORANJESTAD - Proyec- 
to di mudamento di ‘Waf 
di Carga’ pa Barcadera ta 
un proyecto cu hopi a pa- 
pia di dje pa decadanan 
largo. Flopi gobierno a 
papia di e necesidad pa 
separa e ‘Waf di Carga’ 
di esun di Crucero, pero 
nunca a yega mas leu 
cu describi e problema. 
Cuminsando na aña 2009, 
Gabinete Mike Eman I 
a inverti hopi tempo y 
esfuerso den haci cu e 
proyecto por start. 

Na salida di un reunion cu 
ehecutivonan di ASTEC 
(Aruba Stevedoring Com- 
pany) y di APA (Aruba Ports 
Authority) Prome Minis- 
ter Mike Eman a bisa cu e 
proyecto aki nunca a wordo 
realisa pa motibo cu tabata 
tin hopi diferente retonan pa 
resolve. “Nos a pone como 
un prioridad y hunto cu co- 
lega De Meza, nos a traha 
hopi duro riba e proyecto aki 
pa na fmal nos por a logra cu 
APAy Astec por a haya otro,” 


Prome Minister e splica. Tur 
e esfuersonan y cooperacion 
entre Astec y APA a conduci 
cu awe tin un desaroyo nobo 
y construccion di e ‘Waf di 
Container’ na Barcadera ta 
un realidad. Pa fmal di aña 
2015 tur e operacion di con- 
tainernan ta bay Barcadera. 

E waf na Paardenbaai, Oran- 
jestad, na e momentonan aki 
ta maneha un fluho di trafico 
di lama sumamente grandi. 
Tanto transporte di carga, 


como movecion di turistanan 
crucero ta pasa via di e waf 
aki. Figurativo y literalmente, 
barconan di carga y crucero 
ta nabega den awa di otro. 
E infrastructura cu cada uno 
di e operacionnan aki mes- 
ter di dje ta diferente. P’esey 
desde hopi decada caba ta 
papia cu mester muda e op- 
eracion di carga pa Barcadera 
si kier logra yega e potencial 
di e desaroyo turistico y na e 
mesun tempo yega na e efi- 
ciencia rekeri pa e operacion 


di maneho di carga na Aruba. 

Algun siman atras Prome 
Minister y Minister di Asun- 
tonan Economico a haci un 
recorido di e trabounan na 
Barcadera cu na e momen- 
tonan aki ta bou supervision 
diAPA. 

E trabounan na e momen- 
tonan aki ta relaciona cu e 
reconstruccion y ampliacion 
di e facilidad caminda e bar- 
conan ta mara (dok) y e parti 
submarino dilanti di e waf. 
Ora cu esaki ta completa, e 
proyecto ta sigui cu e fase cu 
ta cay bou supervision di As- 
tec. Tur locual ta bin entre e 
trabounan di APA y e cura di 
e Waf, ta cay bou supervision 
di Astec. 

E presentacion cu Minis- 
ternan Mike Eman y Mike 
de Meza a haya diaranson 
ultimo ta di e infrastruc- 
tura cu Astec ta bay percura 
pe. “Astec ta full prepara pa 
un ‘State-of-the-Art’ Waf di 
Carga,” segun Prome Minis- 


ter y “na unda cu e ultimo 
tecnologia pa locual ta trata e 
operacion y maneho di con 
un container ta drenta, con 
container ta sali, e logistica, e 
eficiente, control.” Sr. Eman 
ta enfatisa cu ta hopi impor- 
tante cu Astec ta enfoca riba 
eficiencia, pasobra e ta hunga 
un rol hopi importante den e 
costo y pa e servicio na e cli- 
ente. Esaki ta inclui tambe e 
aspecto di emigracion, Dua- 
na y e parti naturalmente di 
e Stiwado y “bo ta mira un 
trabou grandi y profesional 
a wordo haci di un compania 
Arubiano, algo pa nos ta or- 
guyoso di dje.” 

E presentacion tabata den 
man di director di Astec, sr. 
Mike de l’Isle y supervisor 
tecnico di e proyecto, Randy 
Angela. Hunto cu Prome 
Minister Mike Eman y Min- 
ister di Asuntonan Economi- 
co, sr. Mike de Meza, direc- 
tor di Aruba Ports Authority 
(APA) sr.Jossy Figaroa tambe 
tabata presente pa e reunion 
importante aki.Q 

”Mas inversion den tecnologia na nos Aeropuerto 
Internacional Reina Beatrix” 


Segun sra Arends-Reyes, 
presidente di comision di 
Turismo, Aruba Airport 
Authority ta invertiendo 
den entre otro tecnologia 
pa asina nos aeropuerto 
por ta un aeropuerto den 
Caribe cu ta brinda un 
calidad di servicio mas 
modernisa y cu por atende 
cu mas pasahero na un 
manera mas eficiente. 

Recientemente a wordo in- 
augura e ‘paspoort control 
kiosco’ pa e pasaheronan cu 
ta biahando pa Merca. 

Pa varios aña a mira e nece- 
sidad pa busca solucion pa e 
rijnan largo pa pasa na con- 
trol di Duana y inmigracion 
di US. E kiosconan aki lo fa- 
cilita e trabou di e trahadonan 


di Duana US y ta mehora e 
experiencia di cada pasahero. 
E kiosconan ta conta cu e ul- 
timo den tecnologia y ta no ta 
complica pa traha cu nan. E 
mesun tecnologia aki ta hopi 
uza specialmente na Merca y 
Canada cu ta dunando bon 
resultado. Den futuro cerca- 
no lo kier busca un forma pa 
no tin necesidad pa e segundo 
control di ekipahe na Duana 
di US, esaki lo ta un logro 
mas den e efectividad pa me- 
hora e servicio na e pasahero- 
nan biahando pa Merca. Den 
añanan venidero ta diferente 
proyecto mas lo wordo con- 
cretisa cu lo contribui na un 
miho servicio y facilidad pa e 
pasaheronan cu ta haci uzo di 
nos Aeropuerto internacional 
Reina Beatrix.Q 


Fraccion di MEP: 


“Critica di MEP riba e 
Conseho Fiscal a haya 
reaccion” 


Ta parce cu e lider di 
fraccion di AVP, Baba 
Herde a perde completa- 
mente cu strea di Noord 
y no sa mas cual direc- 
cion e tin cu tuma den su 
atakenan contra partido 
MEP. 

Ta asina ki cu reciente- 
mente MEP a trece padi- 
lanti y tabata di opinion cu 
e Conseho Fiscal cu Gabi- 
nete Eman kier institui pa 
controla presupuesto di pais 
Aruba fmalmente lo consisti 
solamente di personanan cu 
lo fungi como marioneta- 
nan di Mike Eman y su go- 
bierno y kendenan lo baila 
riba ritmo di e musica cu 
Mike Eman lo toca pa nan. 

E ponencia aki a trece reac- 
cion di parti di Baba Herde 
caminda el a vocifera cu “e 
insinuacion di MEP cu e 
Conseho Fiscal lo bira un 
organo dependiente di po- 
litica, ta mustra nan forma 
di wak e aparato di gobierno 
como un instrumento neta- 
mente politico”. 

Ta straño cu Baba Herde 
ta papia awe asina bunita y 
elocuente haciendo como 
si fuera cu su partido AVP 
nunca tabata tin un pensam- 
ento maligno di practica po- 
litica partidista cu e aparato 


di gobierno! Sinembargo no 
tabata e mesun Baba Herde 
aki cu na varios ocasion den 
pasado a yega di declara cu 
su partido AVP kier haci e 
aparato di gobierno “MEP 
Proef’? Cu mester elimina 
y kita tur empleado cu ta 
vota y simpatisa cu MEP 
y pa asina ‘nan hendenan’ 
so por traha den gobierno? 
Ta con awor Baba ta wak e 
aparato di gobierno y e de- 
pendencia politico aki? Con 
a para awe cu e instrumento 
politico aki cu mester a bira 
‘MEP Proef ? 

Hecho ta cu den seno di 
MEP nunca a wordo treci 
padilanti e politica di “AVP 
Proef’ y Baba Herde mes 
ta testigo di esaki, ya cu du- 
rante gobernacion di MEP 
su persona como empleado 
publico y AVP- ista raha 
semper por a traha den tur 
trankilidad pa gobierno, pa 
tur comision di gobierno 
y tur ora cu mester e por a 
yega na porta di Oficina di 
gobernacion pa haci entrega 
di cualkier estudio riba dife- 
rente tereno di educacion. 
Ta esey mes Baba mester 
tabata hopi cauteloso ora cu 
e tabata papia di ‘MEP Pro- 
ef, ya cu awe e ‘MEP Proef 
a bons bek den su propio 
cara. Q 



Minister Mike de Meza: 

“ Bon gobernacion ta laga mira 
su frutanan na waf ” 



Reunionnan entre Aruba 
S te vedor ing C omp any 
(ASTEC), Aruba Ports 
Authority (APA) y repre- 
sentantenan di goberna- 
cion, esta Ministernan, ta 
algo cu ta pasa frecuent- 
emente, pero mirando 
cu ASTEC ta cuminsa cu 
construccion di e fase, cu 
ta bay cay bou di nan su- 
pervision na Waf di Bar- 
cadera, nan a invita Prome 
Minister Mike Eman y su 
colega encarga cu Econo- 
mia, Comunicacion, En- 
ergia y Medio ambiente 
pa un reunion importante 
y informativo relaciona cu 
e ultimo desaroyonan na 
Barcadera. 

Minister ing. Mike de Meza 
na fmal di e reunion a bisa di 
ta hopi contento con e tra- 
bounan a bay te cu awo na 
Barcadera. E presentacion a 
bay primordialmente riba e 
fase cu ta cay bou di ASTEC 
cu ta encarga cu e infrastruc- 
tura entre e muraya di e waf 
y caminda cu e barconan ta 
mara (dok). Contestando e 
pregunta, cu tin hopi aña ta 
papiando di e proyecto aki y 
di con awo e ta birando un 
realidad, Sr. de Meza enfatisa 
cu esaki tin di haci cu “gober- 
nacion!” 

“Nos a pasa desde 2009, 
2010, traves di e fase di nego- 
ciacion, yega na un concepto 
cu tur dos compania, Astec y 
APA, a sinta na mesa y a yega 
na un acuerdo riba e futuro 


di un waf di container nobo,” 
Minister de Meza a splica. 
Despues di esey a sigui un 
fase basta extenso caminda a 
traha riba un diseño pa e waf 
situa na Barcadera. E parti di 
e proyecto bou di supervision 
di APA ta den pleno ehecu- 
cion y e fase cu ASTEC ta en- 
carga ta cuminsa. “Mi ta kere 
cu perseverancia y compro- 
miso pa a crea e posibilidad 
aki, cu ya pa hopi aña cu kier 
a bin cu un waf di container 
nobo, a bira tempo y esaki ta 
den su ehecucion,” de Meza 
a accentua. 

De Meza: “porfm dentro di 
1 aña mas o menos nos ta 
bay cumpli cu un soño di 
hopi hende na Aruba. Nos a 
cuminsa cu e soño despues di 
2009, den e Prome Gabinete 
di Mike Eman I, awor aki den 
Gabinete Mike Eman II e ta 
wordo completa y cu e ta bay 
den operacion.” 

“Pa economia di Aruba,” Sr. 
de Meza a sigui splica, “e ta 


un contribucion grandi, e ta 
bay alivia e limitacion cu nos 
tin.” E limitacion cu, e Min- 
ister encarga cu asuntonan 
Economico na Aruba, ta 
referi na dje ta e relacion cu e 
dos operacionnan tin cu otro 
na e waf na Playa. E opera- 
cionnan di carga y di turismo 
crucero ta rekeri diferente 
tipo di infrastructura y siste- 
ma di traha. Awo e enfoke di 
waf di Barcadera por enfoca 
mas riba eficiencia y amplia- 
cion. E waf na Paardenbaai 
por enfoke mas riba e turista 
y e experiencia di producto 
Aruba cu ta rekeri pa e tipo di 
industria aki. 

E mudamento di e operacion 
di carga pa Barcadera, “ta crea 
hopi posibilidad tambe den e 
desaroyo di maneho di pro- 
ducto y containernan, asina 
Aruba por amplia e facilidad, 
pa Aruba ta un Hub entre 
continentenan Europeo y 
Americano. 

Dia 30 di december awor: 

Parti di Sta. Rosaweg ta bira Caminda 
Rignald S. ‘Doble R’ Recordino 


WILLEMSTAD: Rignald 
Recordino (Doble R) a 
acepta e proposicion di 
gobierno, pa nombra un 
parti di Sta. Rosaweg na 
su nomber. Gobierno a 
haci e proposicion pa 
duna mas reconocemento 
y aprecio na personanan 
cu ta duna na aporta posi- 
tivo y valioso pa Corsou. 

Recientemente minister di 
Enseñansa, Ciencia, Cul- 
tura & Deporte, Irene Dick 
den compania di minister 
di Trafico, Transporte & Pl- 



Acuerdo di Intercambio di Informacion 
Fiscal entre Corsou y Merca 


WILLEMSTAD - Minis- 
ter di Financia José Jardim 
ta bisa cu e acuerdo di in- 
tercambio fiscal cu a fir- 
ma cu Merca ta yuda nos 
mes. Ayera e minister di 
Corsou y Consul General 
di Merca James Moore, 
a firma un acuerdo inter 
gubernamental pa imple- 
menta cumplimento cu 
Impuesto riba Cuenta 
Stranhero (Foreign Ac- 
count Tax Compliance/ 
FACTA) pa promove 
transparencia entre e dos 
nacionnan riba asuntonan 
di impuesto. 

E acuerdo ta subraya e crece- 
mento di cooperacion inter- 
nacional pa pone fin na inva- 
sion di impuesto tur caminda 
y e ta basa riba e existente 
Acuerdo di Intercambio di 
Informacion di Impuesto 
(Tax Information Exchange 
Agreement/TIEA). Minister 
Jardim a bisa cu e acuerdo ta 


impulso pa sector di servicio 
financiero y sigur lo no per- 
hudica Corsou manera a bin 
dilanti den algun gremio. 

E1 a splica cu Corsou y Esta- 
dos Unidos tin un relacion di 
hopi tempo y di amistad cu ta 
extende riba hopi area. E acu- 
erdo tocante Cumplimento 
cu Impuesto riba Cuenta 
Stranhero lo eleva coopera- 
cion bilateral riba asistencia 
mutuo den asuntonan di im- 
puesto y ta señala un deseo 
pa sigui aumenta cumpli- 
mento cu impuesto interna- 
cional. “Cu firmamento di e 
acuerdo di Cumplimento cu 
Impuesto riba Cuenta Stra- 
nhero (FATCA), un biaha 
mas Corsou ta subraya cu 
e tin compromiso pa no ta 
solamente un hurisdiccion 
transparente, pero tambe un 
hurisdiccion cu ta na van- 
guardia di tene na canarinan 
internacional di mas halto pa 
loke ta trata intercambio au- 


tomatico di informacion di 
impuesto. Ademas ta impor- 
tante pa menciona cu firma- 
mento di FATCA ta evita cu 
ta tene automaticamente 30 
porshento riba pago di in- 
teres entre ambos pais. Pues 
firmamento di FATCA ta 
evita daño economico serio. 
Pa conclui mi ke gradici nos 
partnernan di Estados Uni- 
dos, specialmente e Consul 
General, di a traha den coop- 
eracion estrecho cu Ministe- 
rio di Financia riba e topico 
aki”. 

E Consul General di Estados 
Unidos James Moore, cu a 
firma na nomber di Estados 
Unidos a bisa, “Firmamento 
di e acuerdo ta un paso im- 
portante den e cooperacion 
entre Estados Unidos y Cor- 
sou pa combati invasion di 
impuesto. Ora pagadonan di 
impuesto na otro banda di 
lama evita di paga loke nan 
debe, otro pagadonan di im- 
puesto tin cu carga un parti 



anificacion Urano, Earl Bal- 
borda a bishita Rignald S. 
Recordino. Na e bishita aki a 
pidi Rignald Recordino ofi- 
cialmente su aprobacion pa 
cambia nomber di un parti di 
Santa Rosaweg y pone esaki 
na su nomber. E caminda 
lo yama caminda Rignald S. 
‘Doble R’ Recordino. Doble 
R a keda hopi contento cu 
e honor aki. 



E devela di e borchi lo tuma 
luga dia 30 di december 2014 
di 16.00 pa 19.00 na luga di 
parkeer auto dilanti di Bon 
Prijs N.V. na Weto. 

Rignald Recordino ta un 
musico di Corsou cu a duna 
reconocemento na nos na- 
cion atravesa di mas cu 600 
composicionnan. Den casi 
tur su creacionnan e ta duna 
un empuhe na nos cultura 
musical artistico. Tap’eseye 
decision a keda tuma. 

Cu esaki Gobierno ta sigui 
duna balor y reconocemento 
na nos hendenan pa nan tra- 
bounan valioso, cu ta con- 
tribui na construccion di 
nos pais den e area cultural 
musical. □ 



desproporcional di e peso di 
impuesto. E acuerdo di in- 
tercambio di informacion di 
impuesto y intercambio en- 
tre gubernamental di FAT- 
CA ta partinan importante di 
esfuersonan di Estados Uni- 
dos di atende e asunto”. 

Estados Unidos a introduci 
FATCA na 2010 pa combati 
invasion di impuesto offshore 
curashando transparencia y 
obteniendo informacion riba 
cuentanan di pagadonan di 
impuesto di Estados Unidos 
den otro pais. FATCA ta pidi 
institutonan fmanciero stra- 
nhero pa anualmente, sea di- 
rectamente o indirectamente 
atravesa di nan gobiernonan, 
duna e Servicio di Impues- 


to Mericano informacion 
tocante di residentenan di 
Merca cu tin cuenta na Cor- 
sou. 

E acuerdo di FATCA entre 
y Corsou y Estados Unidos 
ta provee cu institutonan fi- 
nanciero akinan lo duna in- 
formacion di Mericanonan 
cu tin cuenta aki na Corsou 
na Ministerio di Financia, cu 
riba su turno lo pasa e infor- 
macion pa Servicio di Im- 
puesto Mericano (U.S. In- 
ternal Revenue Service/IRS). 
Di mesun manera Servicio di 
Impuesto Mericano lo duna 
informacion na Servicio di 
Impuesto di Corsou riba res- 
identenan di Corsou cu tin 
un cuenta na Merca. □ 


Trahadonan a keda traumatisa: 

Desconocinan a drenta cu forsa den oficina di notario 



WILLEMSTAD 
Desconocinan a drenta cu 
forsa den un oficina di no- 
tario na Rooi Catootjew- 
eg ayera nochi. Cuater 
homber cara tapa a dren- 
ta den e luga y a bay cu 
pertenencia cash, telefon 
celular y tambe holoshi di 
e trahadonan. 

E trahadonan a keda den 
chok. Despues di e atraco e 
suhetonan, cuater en total, a 
bandona e sitio. Durante nan 
huida nan a laga un hand- 
schoen preto cay abou cu 


Polis a confisca pendiente e 
investigacionnan. E investig- 
acion den e caso aki ta sigui. 
Mientras tanto continuando 


cu e ciclo di informacion to- 
cante di pretension, Cuerpo 
Policial ke duna algun reco- 
mendacion na momento cu 


bo ta bandona bo vehiculo. 
Te ainda no ta tur hende ta 
tuma e medidanan necesario. 
-Staciona bo vehiculo den un 
area cu suficiente ilumina- 
cion; 

-Staciona mas tanto posibel 
caminda tin traficacion di 
hende; -Si bo staciona pafo di 
un luga di staciona auto, wak 
si tin personal di siguridad 
den e area ey; -Na momento 
cu bo ta sospecha cu tin algo 
robes, no stop ni baha di bo 
vehiculo; 

-Wak bo alrededor prome cu 
bo baha di bo vehiculo; 


-Activa bo alarma di auto si 
bo ta dispone di esey; 

-Hisa bo glasnan di auto 
prome cu bo staciona bo ve- 
hiculo; 

-Tene bo portanan di auto 
na lok te na momento cu bo 
sigura bo mes cu bo por baha 
di bo vehiculo; 

-Soru cu bo tin bo yabi den 
man y cla pa uza; 

-Un bes pafo di bo auto, 
move mesora di e sitio; 

-Na momento cu bo yega 
cas, sigura bo mes cu porta di 
garashi of cura ta cera prome 
cu bo baha di vehiculo. □ 

Minister Balborda: “Nos lo busca solucion na midi” 

Lo no saca niun hende di den cas Woningbouw! 


WILLEMSTAD - “Nos ta 
para dilanti porta di dian- 
an di fiesta. Gobierno no 
tin intencion di pone niun 
hende cu ta biba den cas- 
nan di Woningbouw riba 
caya, prome cu fin di aña. 

Habitantenan por ta 
sigur di esey”, minis- 
ter di Infrastructura 
Earl Balborda a sigura 
e habitantenan cu ta- 
bata presente den sala 
di parlamento ayera. 
Parlamento a reuni 
riba e problematica 
di casnan di Woning- 
bouw, un situacion 
cu tin e habitantenan 
basta preocupa. 

Por cierto cu un gru- 
po di habitante di cas- 
nan di Woningbouw 
a acudi na e reunion 
di parlamento pa por 
sigui desaroyo y haya 
sa kico ta spera nan. 
Habitantenan di 
e casnan aki, cu ta 
propiedad di Won- 
ingbouw ta preocupa, 
paso no a tende nada 
mas di gobierno to- 
cante e intencion di 
gobierno pa bende e 
casnan. 

Habitantenan di e 
casnan aki a ricibi 
poco tempo pasa (cabamento 
di 2013) un carta di directiva 
di Woningbouw den cua ta 
splica nan cu pa mas tarda 1 
di januari 2015, nan mester 
a tuma un decision si nan ta 
cumpra e cas of no. Pero loke 
a cay den masha mal tera cer- 
ca e habitantenan ta e pasashi 
den e carta cu ta bisa cu si pa 
1 di januari 2015 e habitante 
no a cumpra e cas, gobierno 
lo haya nan ta tuma otro me- 
dida. Cua medida, e carta no 
ta specifica. E habitantenan 
tin e preocupacion despues di 
a ricibi un otro carta, cu nan 
a considera un menasa, den 
cua nan por a compronde cu 
ta saca hende for di cas, cu no 
a cumpra esaki. 

E carta aki a cay manera un 
bom cerca e habitantenan cu 
ainda no a cumpra e cas y nan 
ta considera e ultimo pasashi 
aki den e carta como un me- 
nasa. 

Mester bisa cu tin un parti 
di habitante cu si a haci esey, 
esta a cumpra e cas caba. 

E habitantenan ta husga cu 
no por tuma un decision asi- 
na den forma abrupto. 

Tin habitante cu entretanto 


a bira pensionado, pues no ta 
dispone di un entrada mas. 
Ta solamente nan pensioen 
nan ta biba di dje. 

E habitantenan awor ta exigi 
un solucion mas social di go- 
bierno. Un opcion cu nan ta 
weita ta e posibilidad di laga e 


Minister Balborda, ante- 
riormente a splica cu dia a 
construi e casnan aki origi- 
nalmente, a traha nan como 
vivienda temporario, un cas 
special pa studiantenan cu 
caba di studia y no tin moda 


cu mientrastanto a bira pen- 
sionado. 

Mester weita con ta bay 
atende cu e situacion aki, 
paso naturalmente gobierno 
no por saca hende di cas pone 
riba caya, e minister a indica. 



habitante cumpra e cas, pero 
paga na cota,. 

Den un carta cu casi 50 ha- 
bitante a firma, nan ta acerca 
parlamento pa intermedia 
den e asunto aki. No ta ma- 
sha cla si parlamento a haci 
trabou di esaki. 

Den e carta e habitantenan ta 
puntra kico ta warda nan, si 
nan no reacciona pa 1 di jan- 
uari di otro aña, si directiva 
tabatin autorisacion legal pa 
manda un carta asina aki y si a 
tene cuenta cu ley. Nan ke pa 
miembronan di parlamento 
acerca minister Balborda riba 
e asunto aki. 

Minister di Infrastructura 
Earl Balborda ta sostene 
sinembargo, cu e asunto aki 
no por ta un sorpresa pa e ha- 
bitantenan. 

T’ asina cu 3 aña pasa go- 
bierno a anuncia cu ta bay 
elimina e compania anonimo 
Woningbouw, un compania 
por cierto den cua gobierno 
so ta accionista. Por cierto cu 
tin hopi mas tempo ta papi- 
ando caba cu gobierno ta bay 
elimina e compania Woning- 
bouw NV. 


di cumpra cas mesora. 

A tene e tempo ey huur di 
cas tambe hopi abou, pa asina 
haci e casnan mas accesibel pa 
esun cu ke biba. 

Den practica a resulta cu e 
studiante no a uza e cas pa 
un periodo limita, pero hopi 
di e hendenan aki a keda biba 
eyden, pagando un huur hopi 
abou. Pero no ta esey tabata e 
idea, segun minister Balbor- 
da a trece dilanti. 

Balborda a splica cu 3 aña 
pasa, gobierno a tuma e deci- 
sion cu ta bay disolve e fun- 
dacion y consecuentemente 
a duna e habitantenan di cas 
e prome opcion pa cumpra e 
vivienda, den caso cu nan no 
a haci esey ainda. 

E minister a reconoce cu tin 
habitante cu entretanto tin 
15, 25 aña bibando den e cas y 


“Pero di otro banda, e situa- 
cion aki no ta husto pa lesnan 
cu si a inverti den compra di 
nan cas. 

Mester busca un solucion 
aceptabel pa tur hende den 
caso di e casnan di Woning- 
bouw na Brievengat. Hecho 
ta si, cu gobierno ta firme 
den su intencion di elimina 
Woningbouw NV y e ha- 
bitantenan mester tuma un 
decision si ta cumpra e cas of 
kico ta haci, segun e minister 
na e ocasion ey. 

E asunto aki, despues di a 
keda den discusion pa hopi 
tempo, ayera tabata topico 
den un reunion publico di 
parlamento. 

Minister Balborda a haya 
basta pregunta - mas cu 75 - 
pa contesta den e reunion di 


ayera. Na fmal e la pidi 4 si- 
man pa prepara e contestanan 
pa e preguntanan cu e la bisa 
tin un caracter hopi tecnico. 

E la mustra cu loke si a resalta 
en general den e preguntanan 
cu tin un preocupacion esta, 
kico ta bay pasa den e prox- 
imo dianan, con- 
siderando e preocu- 
pacion cu por saca e 
habitantenan di cas. 
“Nos falta apenas 
un par di dia pa Pas- 
co y den e pais aki 
nos tin e tradicion 
di considera dianan 
di Pasco como di- 
anan di pas y tranki- 
lidad. Ta bon pa nos 
mantene e tradicion 
ey. 

Nos ta trahando 
riba e problema di e 
casnan aki pa 2 aña 
caba. Ta bon pa bisa 
cu ta un problema 
cu nos a hereda. Ki 
ora nos kere cu nos 
a haya un solucion, 
ta resulta cu no ta 
asina. 

Mi a reuni cu di- 
rectora di Woning- 
bouw y a yega na 
cierto palabracion. 
E la haya un man- 
dato bon cla di go- 
bierno. 

Mi ke sigura tur habitante di 
e casnan di Woningbouw cu 
no tin sacamento di niun ha- 
bitante ni 1 di januari, ni 1 di 
februari ni 1 di maart for di 
cas di Woningbouw. 

Nos lo keda traha y nos keda 
mansa e problema te ora nos 
haya un solucion cu ta pas 
cada hende, segun minister 
Balborda. 

E la bisa cu hopi cas a ser 
bende caba y loke a sobra ta e 
casnan caminda e caso mester 
di un acercamento personal. 
“Mi ke bolbe bisa cu e prob- 
lema aki ta un problema cu 
nos a hereda. Ta un problema 
di mas di 20 aña. Pero nos lo 
haya un solucion. Mi ta kere 
cu ami lo bira e ultimo min- 
ister pa atende e cos aki”, e la 
duna di conoce fmalmente.Q 

Sudoku BON DIA, train bo mente 
FACIL MEDIO 

Bon bini na Sudoku Bon Dia. Riba e pagina 
aki nos ta brinda bo tur dia tres sudoku den e 
siguiente secuencia, Facil, Medio. 

Pa resolve bo ta pone number den cada cuadra 
di tal forma cu cada rij crusa of bay abou tin e 
number un solo biaha. Tambe den cada cuadra 
chikito compara cu esun mas grandi tambe tin 
e numbernan 1 te cu 9. E number tampoco no 
por ripiti den e cuadra chikito. Trahando cu e 
numbernan cu tin poni caba ta yuda bo yega na 
e solucion. □ 

p NAWARDA 

Oranjestad 

, 20 Dr. Sneek 


& 


Dec. 21 Dr. Horenbeeck 

jJk— UL 


911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 


Oranjestad: Kibrahacha Tel: 582-2007 
San Nicolas: San Lucas Tel: 584-5119 


SERVICES 

INFORMATION 118 

SETAR 582-2116 

TAXI 582-5900 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP, 


December 20 

Freewinds 
December 21 

Thomas Dream 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tre<* 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 
Diabetic Foundation 
Arubano 
Teh 583-3808 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 


Formando un laso entre 
Aruba Boot Camp cu 
Formacion Social! 



Aki por mira un relacion 
cu a cuminsa entre Aruba 
Boot Camp y Formacion 
Social di Gobierno. 

Aruba Boot Camp ta un 
Fundacion Priva y Forma- 
cion Social ta cay bou di Go- 
bierno. Pero nos di Aruba 
Boot Camp ta kere cu si am- 
bos di nos tin como meta pa 
yuda hubentud, ta e meta y 
proposito ta pone cu nos por 
traha hunto y crea un laso cu 
otro. 

Formacion Social ta traha cu 
tur Hoben Masculino cu tin 
18 aña te cu 24 aña. Aruba 
Boot Camp Foundation ta 
traha cu tur Hobennan di 10 
aña te cu 18 aña. E diferen- 


cia cu tin entre Formacion 
Social y Aruba Boot Camp ta 
e edad cu cada grupo di ho- 
ben tin. Nos di Aruba Boot 
Camp ta habri pa traha cu 
tur instancia. Nos ta kere cu 
cada un di nos por comparti 
idea cu otro, cada un di nos 
por duna un man na otro 
y asina brinda E Pueblo di 
Aruba e miho “care” pa nos 
Muchanan. Nunca nos no 
mester mira otro como com- 
petencia, ni tampoco trata di 
copia otro pa mira ken ta of 
ken por haci miho. Mayor- 
nan no ta interesa den ken ta 
miho. Loke cada mayor kier 
mira ta trabounan efectivo 
tuma logra den bida di cada 
yiu.Q 



Cabaron Que Pasa 


Ingredientenan: 


6 Torengos Tortilla Chips 
5 Cabaron 
Paneermeel 
2 Webo 

1 Cuchara di Hunts tomato paste 
1 Sibolio 

5 Blachi di basilico 

1 Bleki grandi di whole tomatoes 

1 cuchara di saus di chili 

1 Chuchara di pica 

125ml di tomatoes juice 

Azeta canola Wesson 

Salo y pepper na gusto. 

Laba y saka e pipita di e tomati. Corta e tomati na 
bloki. Corta e sibolio y e basilico fini y mescla nan 
hunto cu e tomati. Mezcla e tomati pasta hunto cu e 
saus di chili, juice di tomati, pica y pepper y pone 
den un comchi. Pasa e cabaron den webo y despues 
den e paneermeel. Hasa e cabaron den un wea cu 
basta azeta cayente pa 2 minuut te ora nan bira 
bruin. Sirbi e cabaron hunot cu e saus 

Aries 


Bo ta den un tono hopi perceptivo, cu hopi 
intuicion. Lo bo logra loke tabata parce im- 
posibel. Lo yega diferente rumor y noticia 
na bo oido. Numbernan pa awe: 16, 25, 37 
y 50. 


E siman aki lo demanda hopi accion di bo. 
Lo bay sosode retraso y situacionnan im- 
previsto cu lo forsa bo cambia bo plannan. 
Duna prioridad na bo cuestionnan emocio- 
nal. Numbernan pa awe: 15, 24, 36 y 44. 



Taui 


Aplica bo inteligencia Geminis dilanti un 
situacion dificil. Lo bo tin cu tuma un de- 
cision importante asocia cu un cuestion 
sentimental. Corda scucha: Numbernan 
pa awe: 6, 15, 27 y 52. 



Geminis 


Cuminsa pensa riba bo proximo vakantie, 
a yega e ora. Den e siguiente simannan 
lo bo ricibi contestanan legal na cuestion- 
nan urgente cu ainda ta pendiente. Num- 
bernan pa awe: 13, 27, 37 y 40. 



Cancer 


Lo bo ta memey di un dilema amoroso. 
Bo ta den e tono di haci amigonan nobo. 
Esey ta bon. Ta señala di hubentud. 
Numbernan pa awe: 11, 27, 35 y 43. 



Leo 


Loke ta sosodiendo no ta definitivo. Den 
cuestionnan di famia aplica bo intuicion 
pa supera e limitacionnan cu a bin ta 
presenta recientemente. Numbernan pa 
awe: 6, 13, 21 y 30. 



Virgq 



Libra 


Luna ta drenta bo signo, evita complica 
bo mes den amor. Si bo ta sinti un onda 
pesimista rond di bo y algo cu no ta fun- 
ciona bon, purba di haya e contestanan. 
Numbernan pa awe: 1, 17, 25 y 33. 


Lo bay tin situacionnan cu lo cambia 
bo paisahe amoroso, acercando bo na 
un hende cu poco tempo pasa tabata un 
straño pa bo. Corda no hala atras di bo 
palabranan. Numbernan pa awe: 7, 11, 
22 y 31. 



Scorpio 


Bo ta sinti bo mes sosteni pa hendenan 
hopi stima. Den cuestionnan sentimental 
tin un accento feliz den bo relacion, hasta 
hopi Sagitario lo ta preparando un bida 
nobo. Numbernan pa awe: 8, 18, 24 y 32. 



Sagitariq 


Bo creatividad y originalidad lo wordo 
poni na prueba. Den amor un confesion 
lo sorprende bo, algo nan lo bisa bo cu bo 
no tabata spera. Tur cos ta posibel despu- 
es di esey. Numbernan pa awe: 



Cajiricqrnlq 


Aunke bo ta un tiki laat, no haci bo mes 



Aquariq 


inkieto. Esaki ta bo tempo pa practica 
den loke ta yama “empatia” of pone bo 
mes na luga di otro. Bo mester ta hopi 
comprensivo. Numbernan pa awe: 


Lo bo por ta algo indeciso. Concentra 
den bo atencion den loke bo debe y lo bo 
triunfa. Bo ta den e etapa astral aki cu ta 
rekeri pa bo pone di bo parti. Numbernan 
pa awe: 2, 18, 26 y 34. 



Pisces 

Aruba ta celebra 
un logro historico 



Aruba “One Happy Is- 
land” ta celebra un logro 
grandi y historico diaran- 
son ultimo. Pa prome bi- 
aha den historia Aruba 
ta yama bonbini na su di 
1 miyon turista huesped 
den un aña di tempo. Nan 
a biaha cu Jet Blue desde 
di New York pa Aruba. 

Pa celebra e logro aki, Aruba 
Tourism Authority a haci 
entrega di un sombre cu e 
logo di 1 miyon riba dje y a 
cuminsa prepara tur esunnan 
abordo di Jetblue 557 pa un 
vuelo festivo y cu a culmina 
den un recepcion yamativo 
cu Brassband y esfera di Car- 
naval na yegada na Aeropuer- 
to Reina Beatrix. 

“Esaki ta un dia special riba 
nos isla chikito pero glorioso 
den su historia”, asina C.E.O 
di Aruba Tourism Authority, 
Ronella Tjin Asjoe-Croes a 
relata. “Den e ultimo 50 aña 
Aruba a transforma su mes 
di un simpel isla di Caribe 
Hulandes den un destinacion 
turistico yamativo y solicita 
y e dia aki ta un dia unico pa 
nos isla y e industria di tur- 


lsmo. 

Despues di lanta vuelo, e per- 
sonal di cabina di Jet Blue a 
rifa dos ticket ida y buelta pa 
Aruba y a reparti diferente 
regalo chikito na nomber di 
ATA pa tur e pasaheronan 
abordo. 

E expectativa entre e pasa- 
heronan tabata halto y tur 
tabata kier sa ta cual ta esun 
cu e suerte grandi pa ta e di 
1 miyon pasahero. Nayegada 
na Aruba e avion a ricibi e 
saludo oficial for di departa- 
mento di Bombero. 

Excitante tabata e momento 
cu a escala cu e zonido di 
brassband y confeti cu blaas- 
nan. A yama Hakri Dhaliwal 
y Vicru Tung bonbini ofi- 
cialmente pa Prome Minister 
di Aruba Mike Eman, Minis- 
ter di Turismo Otmar Odu- 
ber, C.E.O di Aruba Tour- 
ism Authority Ronella Tjin 
Asjoe-Croes, Ministernan di 
Gabinete Eman II, parlamen- 
tarionan, CEO di Aruba Air- 
port Authority James Fazzio 
y Presidente di AHATA Jim 
Hepple. 

E celebracion a continua pafo 


di e terminal cu un recepcion 
masha bon atendi, na unda 
Hakri y y Vicru a ricibi dos 
ticket pa nan regresa Aruba 
y masha hopi “complimen- 
tary dinner” y tour pa asina 
haci nan estadia algo unico y 
memorabel. 

Na yegada na Renaissance 
Aruba Resort & Casino, 
Nina y Vic a ricibi un otro 
sorpresa agradabel, un bon 
bini special di e directorado y 
personal y un mehoracion pa 
un bunita suite. 

“Esaki ta un celebracion 
grandi, no solamente nos ta 


reconoce awe nos di un mi- 
yon bishitante den un aña di 
tempo, pero nos ta recorda e 


decada y perseverancia di nos 
hendenan”, asina Minister di 
Turismo Otmar Oduber a 





remarca. 

E record anterior di bishi- 
tante huesped tabata 979.256 
na 2013 y 903.934 na 2012. 
Aruba a ricibi un total di 
962.228 huesped den 2014 te 
na november caba. “Tourism 
receipts” na 2013 y na 2012 
tabata di 2.676.60 miyon y 
2.501.40 miyon respectiva- 
mente, un aumento di 7%. 

Pa 2014 “Tourism Receipts” 
na juni caba tabata 1.463.30 
miyon, un aumento di 4.9 
den comparacion cu 2013.Q 

den mercado y ta domina 
den e mercado di cerbes mas 
suave. Cerbesnan produci na 


Advertorial 

Paranda cu Balashi ta cera cu animacion 
musical di Banda Duro y Rincon Boyz! 


Brouwerij Nacional Balashi 
ta mas fresco y ta produci cu 
e miho awa na mundo, esta 
esun di Aruba, uzando eki- 
ponan moderno y aplicando 
formulanan di calidad na 
nivel mundial. □ 


ORANJESTAD - Pa cera 
e ultimo campaña di 2014 
cu broche di oro y pa cel- 
ebra e di 15 aniversario di 
Brouwerij Nacional Bal- 
ashi, diasabra awor lo tin 
e di 15 edicion di “Paran- 
da cu Balashi” na Urataca 
Center. 

Cuminsando for di 7:00 pm 
pa 11:00 pm e fiesta grandi 
aki lo cuminsa cu animacion 
musical di e bandanan Duro 
y Rincon Boyz. 


Durante e temporada aki, 
“Paranda cu Balashi” a rifa 
hopi premio tur siman, con- 
sistiendo di un bunita mesa 
di domino, un set di domino 
y no menos cu 15 caha di cer- 
bes Balashi. 

Tur siman Balashi tabata for 
di un diferente localidad pa 
celebra nan 15 aniversario. 
E paranda a cuminsa desde 
october y ta termina diasabra 
awor den grandi. 

Brouwerij Balashi kier invita 


un y tur pa yega cu nan reci- 
bo como prueba cu a cumpra 
2 caha di Balashi na cualkier 
supermercado of minimar- 
ket y participa pa gana pre- 
mio tambe riba e dia fmal aki. 
Durante e ultimo 15 añanan, 
Brouwerij Nacional Balashi 
a bira masha popular pa su 
producto Balashi, pero tam- 
be pa su otro productonan 
manera ta e cerbes “Chill” 
cu a sa di haya un bon luga 

Sandalia 

Arkitectonico cu hilchi colo di oro, di Givenchy. 


Buscando e sapato perfecto 


Chelsea 

Alligator cu cuña (hilchi abou), di Stuart Weitzman 


Masculino 

Boots habri cu detaye di tweed, de Plomo. 


Abotinado 

Minimalisa den tres colo cu feter y banchi, 
de Pierre Hardy. 


Chelsea 

Medaya di oro na e enkel u cu hilchi, di Max Mara. 



Sandalia 

Glitter cu armband y print den colo oro, di Rog- 
er Vivier. 



Sandalia 

Trampantojo cu cuña di plata, de Dior 



Sandalia 

Escultura di oro y cu cristal, di Dsquared2. 























